title: Bon Jovi

text: Vuonna 1982 opintonsa lopettanut 20-vuotias Jon työskenteli osa-aikaisesti naisten kenkäkaupassa. Tony Bongiovi oli perustanut New Yorkin Manhattanille The Power Station -nimisen äänitysstudion, josta Jon sai töitä siivoojana ja studiolla levyttäneiden artistien juoksupoikana. Hän tutustui läheltä musiikkialan levytystoimintaan ja tapasi myös alan kuuluisimpia tähtiä. Kun studioa ei käytetty levyttämiseen, Jon pääsi työstämään omia demojaan, joita hän lähetti ahkerasti eri levy-yhtiöille. Yksikään yhtiö ei kuitenkaan ollut kiinnostunut tarjoamaan hänelle levytyssopimusta, mutta vuonna 1982 Jon pääsi levyttämään ensi kertaa urallaan osallistuttuaan albumin "" kappaleen ”R2-D2 We Wish You a Merry Christmas” äänittämiseen taustalaulajana. Hän liittyi vuonna 1983 hetkellisesti Scandal -yhtyeen rytmikitaristiksi, ja kaiken vapaa-aikansa hän vietti kirjoittamalla omia kappaleitaan.


title: Bon Jovi

text: Yksi Jonin kirjoittamista kappaleista oli ”Runaway”, jonka menestymiseen hän uskoi heti kappaleen kirjoitettuaan. Hän lähestyi kappaleen tiimoilta lukuisia eri levy-yhtiöitä, mutta ei vieläkään onnistunut saamaan levytyssopimusta ”Runawayn” levyttämistä varten. Hän tarjosi sitä New Yorkin Lake Successissa toimineelle WAPP 103.5FM ”The Apple” -radioasemalle, jonka DJ Chip Hobart ja tuotantovastaava John Lassman ehdottivat, että Jon levyttäisi kappaleen ja WAPP julkaisisi sen albumilla, joka esitteli uusien paikallisten artistien ja yhtyeiden levytyksiä. Jon kasasi nopeasti ympärilleen nimen The All Star Review saaneen kokoonpanon, johon luketuivat hänen lisäkseen basisti Hugh McDonald, kosketinsoittaja Roy Bittan, rumpali Frankie LaRocka ja kitaristi Tim Pierce.


title: Bon Jovi

text: ”Runaway” alkoi saamaan nopeasti radiosoittoa New Yorkin alueella ja siitä tuli alueen paikallinen hitti, kun WAPP:in ohella myös muut paikalliset radioasemat ottivat kappaleen listoillensa. Useat eri levy-yhtiöt tarjosivat Jonille nyt levytyssopimusta, ja hän päätti valita sopimusta tarjonneista yhtiöistä PolyGram Recordsin, jonka sisaryhtiö Mercury Recordsille Jon pääsisi sopimuksen myötä levyttämään. Jon päätti perustaa ympärilleen vakituisen yhtyeen ja otti yhteyttä David Bryaniin, joka oli juuri tullut valituksi arvostettuun Juilliard Schooliin. Opiskelupaikan hylkääminen oli Davidille hyvin vaikea ratkaisu, mutta kuultuaan Jonin saamasta levytyssopimuksesta hän päätti liittyä yhtyeen kosketinsoittajaksi. Davidin myötävaikutuksella yhtyeeseen liittyivät myös basisti Alec John Such ja rumpali Tico Torres, jotka olivat aiemmin soittaneet yhdessä Phantom’s Opera -nimisessä yhtyeessä. Alun perin yhtyeen kitaristin tehtävästä vastasi Jonin lapsuuden- ja nuoruudenystävä Dave Sabo, joka ei kuitenkaan koskaan virallisesti liittynyt yhtyeen kitaristiksi. Jon halusi löytää yhtyeeseensä vakituisen kitaristin, ja nähtyään paikallisissa kokoonpanoissa ja muun muassa Joe Cockerin taustayhtyeessä soittaneen Richie Samboran esiintymässä eräällä klubilla hän pyysi tämän yhtyeensä kitaristiksi.


title: Bon Jovi

text: Jon esitteli perustamansa kokoonpanon PolyGram Recordsille, mutta yhtye oli yhä vailla nimeä. Muun muassa Mötley Crüea manageroineesta Doc McGheesta tuli yhtyeen manageri, ja hänen työntekijänsä Pamela Maher ehdotti yhtyeen ottavan käyttöönsä nimen Bon Jovi keulakuvansa Jonin taiteilijanimen mukaan.


title: Bon Jovi

text: Vuonna 1983 Bon Jovi aloitti ensimmäisen studioalbuminsa "Bon Jovi" työstämisen. Albumin tuottivat Lance Quinn ja Jonin serkku Tony Bongiovi, jonka omistamalla The Power Station -äänitysstudiolla albumi myös äänitettiin. "Bon Jovin" kappalemateriaalin kirjoittamisesta vastasivat suurimmaksi osaksi Jon, Richie Sambora ja David Bryan, mutta albumin yhdeksästä kappaleesta kolmella käytettiin myös ulkopuolisten lauluntekijöiden sävellysapua. ”Runaway” julkaistiin albumin ensimmäisenä singlenä vuoden 1983 marraskuussa, ja se nousi Yhdysvalloissa neljänkymmenen parhaan joukkoon sijoittumalla Billboard Hot 100 -singlelistan 39. sijalle. Albumi julkaistiin vuoden 1984 tammikuussa, ja se nousi Billboard 200 -albumilistan sijalle 43. Yhdysvaltojen ohella albumi ylsi listoille myös Japanissa, Uudessa-Seelannissa ja Euroopan maissa. Toukokuussa kappale ”She Don’t Know Me” julkaistiin albumin toisena singlenä, ja se nousi Billboardin Hot 100 -listan 48. sijalle. Bon Jovi pääsi kiertämään Yhdysvalloissa Scorpionsin "Love at First Sting" -albumin kiertueella lämmittelijänä, ja Euroopassa yhtye lämmitteli Kiss -yhtyettä sen "Animalize" -albumin kiertueella. Japanissa Bon Jovin suosiota vahvistamaan julkaistiin myös vuoden 1984 lokakuussa single ”Burning for Love”. Brittiläinen "Kerrang!" -lehti valitsi "Bon Jovin" vuoden 1984 parhaiden rock-albumien listalla sijalle 11.


title: Bon Jovi

text: "Bon Jovi" -albumin julkaisemisen ja Scorpionsin ja Kissin lämmittelijöinä tehtyjen kiertueiden jälkeen Bon Jovi palasi studioon vuoden 1985 tammikuussa levyttääkseen seuraavan studioalbuminsa "7800° Fahrenheit". Albumi äänitettiin Philadelphiassa The Warehouse -äänitysstudiolla, ja sen tuotti yhtyeen esikoisalbumin tapaisesti Lance Quinn. Albumin kappalemateriaalista vastasivat suurimmaksi osaksi Jon Bon Jovi ja Richie Sambora, mutta myös David Bryan ja Tico Torres osallistuivat kappalemateriaalin kirjoittamiseen. "7800° Fahrenheit" julkaistiin maaliskuussa, ja se nousi Billboard 200 -albumilistalla sijalle 37. Albumi menestyi hyvin myös Japanissa, missä se nousi albumilistan viidenneksi ja Suomessa, missä se oli albumilistan kuudes. Albumin ensimmäisenä singlenä julkaistiin huhtikuussa kappale ”Only Lonely”, joka nousi Billboard Hot 100 -listan sijalle 54 ja Hot Mainstream Rock Tracks -listan sijalle 28. Myös seuraavat singlejulkaisut ”In and Out of Love” ja ”Silent Night” ylsivät listoille Yhdysvalloissa. Lisäksi albumin kappaleista ”The Hardest Part is the Night” julkaistiin singlenä Britanniassa ja ”The Price of Love” Japanissa. Vuoden 1985 lokakuussa Recording Industry Association of America palkitsi "7800° Fahrenheitin" Bon Jovin uran ensimmäisenä kultalevyn saavuttaneena albumina Yhdysvalloissa. Albumi saavutti platinalevyn myyntirajan vuoden 1987 helmikuussa.


title: Bon Jovi

text: "7800° Fahrenheitia" promotoinut kiertue toi Bon Jovin pääesiintyjäksi Euroopan maihin, ja vuoden 1985 toukokuussa yhtye konsertoi albumin tiimoilta myös Suomessa esiintyen Helsingin Kulttuuritalolla. Euroopasta palattuaan yhtye kiersi Yhdysvalloissa puolen vuoden ajan lämmittelijänä Ratt -yhtyeen "Invasion of Your Privacy" -kiertueella, ja Britanniassa Bon Jovi konsertoi muun muassa Monsters of Rock -festivaaleilla. Jon Bon Jovi esiintyi myös sooloartistina Farm Aid -hyväntekeväisyyskonsertissa vuoden 1985 syyskuussa.


title: Bon Jovi

text: Kiss-yhtyeen Paul Stanley oli antanut Jon Bon Joville ja Richie Samboralle lauluntekijä Desmond Childin puhelinnumeron. Bon Jovi, Sambora ja Child kirjoittivat Samboran vanhempien kotitalon kellarissa albumille kappaleet ”Livin’ on a Prayer” ja ”You Give Love a Bad Name”. Seuraavan albumin tuottajaksi palkattiin Bruce Fairbairn, ja yhtye matkusti Vancouveriin levyttämään seuraavaa albumiaan "Slippery When Wet". ”Livin’ on a Prayerin” ja ”You Give Love a Bad Namen” ohella albumilta julkaistiin vielä kaksi singleä, ”Wanted Dead or Alive” ja power ballad ”Never Say Goodbye”. Music Televisionin toimesta tuoreiden singlejen musiikkivideot saivat paljon ruutuaikaa, ja lopulta elokuussa 1986 julkaistu "Slippery When Wet" muodostui yhtyeen läpimurtoalbumiksi. Sekä ”Livin’ on a Prayer” että ”You Give Love a Bad Name” nousivat vuorollaan Yhdysvalloissa Billboard Hot 100 -listan ykkösiksi. ”Wanted Dead or Alive” nousi seitsemänneksi, ja ”Never Say Goodbye” Hot Mainstream Rock Tracks -listan sijalle 11. Hittiensä siivittämänä "Slippery When Wet" sinkoutui Billboard 200 -listan ykköseksi kahdeksan viikon ajaksi ja myi pelkästään Yhdysvalloissa yli yhdeksän miljoonaa kappaletta.


title: Bon Jovi

text: "Slippery When Wet" teki yhtyeestä rockin kansainvälisiä supertähtiä. Albumia on pidetty eräänä koko 1980-luvun merkittävimmistä, sillä se oli keskeisin tekijä glam metal -tyylin suosion kasvun kannalta ja laajensi myös koko rockmusiikin suosiota vedoten helposti lähestyttävällä pop-tyylillään myös naispuoliseen yleisöön. Bon Jovi aloitti albumin tiimoilta Slippery When Wet Tour -kiertueen, joka oli yhtyeen siihen astisen uran kiertueista suurin. Yhtye esiintyi ensi kerran loppuunmyydyillä areenoilla, ja sen nostattama maailmanlaajuinen suosio muistutti pitkälti The Beatlesin 1960-luvulla aikaansaamaa mediakohua. Mittava Slippery When Wet Tour oli kuitenkin myös hyvin raskas, ja se asetti yhtyeen lujille. Erityisesti Jon Bon Jovin terveys ja äänihuulet, joita lääkittiin kortisonipistoksin, olivat läpi kiertueen koetuksella tiukan esiintymistahdin vuoksi. Kiertue päättyi vuoden 1987 lokakuussa kolmen Havaijilla soitetun konsertin merkeissä. Kaiken kaikkiaan yhtye oli soittanut 206 konserttia 16 maassa.


title: Bon Jovi

text: Slippery When Wet Tour -kiertueen päätyttyä yhtye palasi nopeasti takaisin työnteon pariin levyttääkseen seuraavan albuminsa "New Jersey". Albumin merkitys yhtyeen uran kannalta olisi suuri, sillä sen avulla Bon Jovin olisi todistettava sekä itselleen että yleisölleen, ettei yhtye jäisi pelkäksi yhden hitin ihmeeksi. Jon Bon Jovilla ja Richie Samboralla oli yhtyeen keskeisinä laulunkirjoittajina vaativa tehtävä toistaa "Slippery When Wetin" menestys, joten yhtye näki parhaaksi jatkaa hyväksi havaitun kaavan mukaisesti: Bruce Fairbairn palasi tuottajaksi, Bob Rock miksaajaksi ja Desmond Child laulunkirjoittajaksi. Uusia kappaleita syntyi runsaasti, ja albumia harkittiin julkaistavaksi myös tuplalevynä. Mercury Records kuitenkin päätyi julkaisemaan "New Jerseyn" yksittäisenä levynä, koska albumin myyntilukemista ja menestymisestä ei voitu mennä takuuseen.


title: Bon Jovi

text: Bon Jovin neljäs studioalbumi, vuoden 1988 syyskuussa julkaistu "New Jersey" myi lähes yhtä hyvin kuin "Slippery When Wet". Se lujitti yhtyeen aseman yhtenä rockin kärkinimistä. Desmond Childin kanssa tehty laulunkirjoittaminen kantoi jälleen hedelmää hiteiksi nousseiden singlelohkaisujen muodossa. Jokainen "New Jerseyn" single ylsi Yhdysvalloissa singlelistan kymmenen parhaan joukkoon. Albumin ensimmäisenä singlenä julkaistu ”Bad Medicine” ja yhtyeelle ominainen power ballad ”I’ll Be There for You” nousivat listaykkösiksi, ”Born to Be My Baby” kolmanneksi, ”Lay Your Hands on Me seitsemänneksi ja ”Living in Sin” yhdeksänneksi. Myös "New Jersey" toisti edeltäjänsä listamenestyksen nousemalla ykköspaikalle Yhdysvalloissa.


title: Bon Jovi

text: "New Jerseyn" myötä Bon Jovi aloitti jälleen mittavan maailmankiertueen, joka jatkui vuoteen 1990 saakka. New Jersey Syndicate Tour -kiertue vei yhtyeen esiintymään yli kahteenkymmeneen maahan, ja sen aikana Bon Jovi soitti yli 230 konserttia. Kiertueen merkittävimpiä tapahtumia olivat konsertti loppuunmyydyllä Giants Stadiumilla yhtyeen kotimaisemissa New Jerseyssä kesäkuussa 1989, sekä esiintyminen Neuvostoliitossa Moscow Music Peace -festivaalilla. Bon Jovista tuli ensimmäinen ulkomaalainen yhtye, jolle Neuvostoliiton hallitus oli myöntänyt luvan konsertoida maassa, ja "New Jerseystä" tuli ensimmäinen laillisesti Neuvostoliitossa julkaistu ulkomaalainen albumi.


title: Bon Jovi

text: Vuoden 1989 syyskuussa Jon Bon Jovi ja Richie Sambora esiintyivät MTV Video Music Awards -palkintogaalassa akustisten kitaroiden kera. He esittivät akustiset versiot kappaleista ”Livin’ on a Prayer” ja ”Wanted Dead or Alive”, ja esiintymisen on myöhemmin kirjoitettu johtaneen muun muassa suositun "MTV Unplugged" -ohjelmasarjan aloittamiseen sekä tehneen akustistisista kitaroista jälleen suosittuja valtavirtamusiikissa.


title: Bon Jovi

text: "Slippery When Wetin" ja "New Jerseyn" levyttäminen lyhyehkön ajan sisällä toisistaan sekä kahden massiivisen maailmankiertueen toteuttaminen vaati yhtyeeltä veronsa. New Jersey Syndicate Tour -kiertueen päätyttyä yhtye oli ollut edelliset 18 kuukautta kiertueella, ja uupumus oli alkanut näkyä yhä selvemmin. Jäsenten välisissä suhteissa oli rakoilua, ja kiertueen viimeisen konsertin jälkeen jäsenet erkaantuivat omille teilleen. Bon Jovin tulevaisuus yhtyeenä jäi avoimeksi, eikä uuden albumin tekeminen yhdessä vaikuttanut olevan kenenkään suunnitelmissa.


title: Bon Jovi

text: Bon Jovin tauon aikana yhtyeen jäsenet keskittyivät kukin omiin projekteihinsa ja elämiinsä. Jon Bon Jovi pysytteli yhä valokeilassa ja levytti soundtrack-albumin "Blaze of Glory" elokuvaan "Nuoret sankarit 2". Albumi sai lämpimän vastaanoton faneilta ja kriitikoilta, ja se nousi Yhdysvalloissa albumilistan kolmanneksi ja Britanniassa toiseksi. Albumin nimikkokappaleesta ”Blaze of Glory” muodostui hitti, ja se huomioitiin muun muassa parhaan kappaleen Oscar-palkintoehdokkuudella. Richie Samboran blues-vaikutteinen esikoisalbumi "Stranger in This Town", jolla myös Tico Torres ja David Bryan soittivat, näki päivänvalon vuonna 1991. Albumi nousi parhaimmillaan listasijalle 20 Britanniassa.


title: Bon Jovi

text: Vuonna 1991 musiikkialaan ja yhtyeensä muuttumattomaan tilanteeseen tyytymätön Jon Bon Jovi irtisanoi koko manageriportaansa, neuvonantajansa ja agenttinsa tehtävistään. Hän perusti Bon Jovin ympärille hallinnoimansa Bon Jovi Managementin, ja otti vastuun yhtyeen asioiden hoitamisesta itselleen. Vuoden 1991 lokakuussa yhtye matkusti Saint Thomasin saarelle keskustelemaan tulevaisuudestaan. Jon Bon Jovi oli kutsunut paikalle muun yhtyeen lisäksi myös puolueettoman sovittelijan, jonka avulla jäsenten välisiä erimielisyyksiä voitaisiin ratkoa sopuisasti. Ristiriitojen selvittäminen onnistui, ja yhtye oli valmis tekemään paluun.


title: Bon Jovi

text: Vuonna 1992 yhtyeen kokoontunut Bon Jovi aloitti viidennen studioalbuminsa "Keep the Faith" työstämisen totutun kaavan mukaisesti Vancouverissa. Albumin tuottajaksi valikoitui "Slippery When Wet"- ja "New Jersey" -albumeilla äänittäjänä ja miksaajana työksennellyt Bob Rock, sillä Bruce Fairbairn oli kiireinen Aerosmithin "Get a Grip" -albumin parissa.


title: Bon Jovi

text: "Keep the Faith" julkaistiin vuoden 1992 marraskuussa, ja se aloitti yhtyeen historiassa uuden aikakauden. Se erosi yhtyeen aiemmasta glam rock -tuotannosta huomattavasti, ja se esitteli sekä soundiltaan että sanoituksiltaan kypsemmän ja vakavamman Bon Jovin. Albumilta uupuivat raskas rumpusoundi ja nopeat kitarasoolot. Myös yhtyeen imago koki muutoksen uuden vuosikymmenen ja albumin myötä, ja media jopa uutisoi Jon Bon Jovin hiustyylin muutoksesta CNN-televisiokanavalla. Uutta albumia promotoidakseen yhtye teki paluun juurilleen keikkailemalla uransa alkuvuosilta tutuilla kotiseutunsa klubeilla. Lisäksi Bon Jovi esiintyi Music Televisionin "MTV Unplugged" -ohjelmassa, joka julkaistiin vuonna 1993 videona "".


title: Bon Jovi

text: "Keep the Faithilta" julkaistiin kuusi singleä: yhteistyössä Desmond Childin kanssa kirjoitetut ”Keep the Faith” ja ”I'll Sleep When I'm Dead”, power balladit ”Bed of Roses” ja ”In These Arms”, albumin avausraitana toiminut ”I Believe” sekä yhtyeen uran pisin kappale, eeppinen ”Dry County”. ”Bed of Roses” nousi kymmenen parhaan joukkoon Yhdysvalloissa, ja ”Keep the Faith” oli parhaimmillaan Mainstream Rock Tracks -listan ykkösenä. Yhdysvalloissa albumi saavutti kaksinkertaisen platinalevyn myynnin, ja se oli listaykkösenä muun muassa Britanniassa, Suomessa ja Australiassa.


title: Bon Jovi

text: Vuosina 1992–1993 Bon Jovi markkinoi "Keep the Faithia" mittavan maailmankiertueen merkeissä. Yhtye konsertoi stadioneilla ja areenoilla, sekä vieraili myös itselleen täysin vieraissa maissa. Kaiken kaikkiaan Bon Jovi soitti 177 konserttia 37 maassa rikkoen yleisöennätyksiä ja konsertoiden yli kahdelle ja puolelle miljoonalle fanille.


title: Bon Jovi

text: Vuoden 1994 lokakuussa Bon Jovi julkaisi kokoelma-albumin "Cross Road", joka nousi Yhdysvalloissa albumilistan kahdeksanneksi. Yhtyeen vanhojen hittien ohella albumi sisälsi kaksi tammikuussa kirjoitettua uutta kappaletta, ”Someday I’ll Be Saturday Night” ja ”Always”. Kumpikin uusista kappaleista julkaistiin singlenä. ”Alwaysista” muodostui yhtyeen uran kaupallisesti menestynein single, ja se pysytteli Yhdysvalloissa Billboard Hot 100 -listan kymmenen parhaan joukossa puoli vuotta. "Cross Road" oli listaykkösenä 13 maassa ja oli valtava kaupallinen menestys. Se oli Britanniassa vuoden 1994 myydyin albumi, ja Suomessa albumi ylitti tuplaplatinalevyn rajan vuonna 1995. Yhdysvalloissa "Metal Edgen" lukijaäänestyksessä "Cross Road" valittiin sekä vuoden parhaaksi albumiksi että parhaaksi kokoelma-albumiksi, ”Always” parhaaksi kappaleeksi ja musiikkivideoksi ja yhtyeen 16 musiikkivideon kokoelma "Cross Road" parhaaksi videojulkaisuksi. "Cross Roadin" myötä Bon Jovi palkittiin vuoden 1994 kaupallisesti menestyneimmän yhtyeen World Music Awardilla.


title: Bon Jovi

text: Basisti Alec John Such erotettiin yhtyeestä vuonna 1994. Jon Bon Jovi kertoi erottamispäätöksen olleen yhtyeelle vaikea ratkaisu, joka oli kuitenkin väistämätön. Erottamisen taustalla vaikutti muun muassa konserteissa ilmennyt Suchin virhealttius. Bon Jovin basistin tehtäviä studiossa ja kiertueella hoitamaan palkattiin ansioitunut sessiomuusikko Hugh McDonald, joka oli soittanut bassoa jo yhtyeen vuoden 1983 ”Runaway”-kappaleella. Loppuvuodesta 1994 yhtye aloitti uuden kappalemateriaalin työstämisen.


title: Bon Jovi

text: Vuonna 1995 Bon Jovi julkaisi kuudennen studioalbuminsa "These Days", joka oli hillitymmästä ja entistä kypsemmästä tyylistään huolimatta menestyksekäs julkaisu. Albumia on toisinaan pidetty yhtyeen uran parhaana niin kriitikoiden kuin fanien keskuudessa. "These Days" ylsi Yhdysvalloissa parhaimmillaan albumilistan yhdeksänneksi, ja sen suurimmaksi hitiksi yhtyeen kotimantereella muodostui singlenä julkaistu rhythm and blues -vaikutteinen power ballad ”This Ain’t a Love Song” (Billboard Hot 100 -listan sija 14.). Albumi sai kriitikoiden ja fanien keskuudessa lämpimän vastaanoton, ja se osoittautui valtavaksi menestykseksi Euroopassa nousemalla listaykköseksi muun muassa Britanniassa, Suomessa, Sveitsissä, Itävallassa sekä Alankomaissa. Muun muassa Suomessa "These Days" oli eräs vuoden 1995 myydyimmistä äänitteistä saavuttaen sekä kulta- että platinalevyrajan jo julkaisuvuonnaan. Britanniassa albumi oli listaykkösenä neljän peräkkäisen viikon ajan, ja sen viidestä singlestä neljä (”This Ain’t a Love Song”, ”Something for the Pain”, ”Lie to Me” ja ”These Days”) nousi singlelistan kymmenen parhaan joukkoon. "These Daysin" menestyksen siivittämänä Bon Jovi voitti muun muassa parhaan kansainvälisen yhtyeen Brit Awardin vuonna 1996 ja parhaan rock-esiintyjän MTV Europe Music Awardin vuonna 1995.


title: Bon Jovi

text: Massiivisen These Days Tour -kiertueen aikana Bon Jovi soitti 131 konserttia ympäri maailman vuosien 1995 ja 1996 aikana. Yhtye taltioi vuoden 1995 kesäkuussa kolme loppuunmyytyä konserttiaan legendaarisella Wembley Stadiumilla David Malletin ohjaamaksi konserttivideoksi "Live from London", joka oli ehdokkaana myös Grammy-palkinnon saajaksi. Vuonna 1996 ennen These Days Tourin rantautumista Japaniin yhtye piti lyhyen tauon, jonka aikana Jon Bon Jovi keskittyi näyttelijänuraansa esittäen pääosan elokuvassa"The Leading Man - petoksen näyttämö". These Days Tour päättyi vuoden 1996 heinäkuussa Helsingin olympiastadionilla soitettuun, lähes kolme tuntia kestäneeseen konserttiin. Veronsa vaatineen ja raskaan kiertueen jälkeen Bon Jovi sopi jäävänsä kahden vuoden tauolle.


title: Bon Jovi

text: Bon Jovin tauon aikana sen jäsenet keskittyivät kukin omiin projekteihinsa. Jon Bon Jovi teki jälleen uusia elokuvarooleja sekä levytti ja julkaisi sooloalbumin "Destination Anywhere" (1997), joka nousi kymmenen parhaan joukkoon Suomessa (2.), Belgiassa (4.), Australiassa (4.) ja Ruotsissa (7.). Myös Richie Sambora oli tuottelias ja julkaisi vuonna 1998 toisen sooloalbuminsa "Undiscovered Soul", joka oli edeltäjänsä "Stranger in This Townin" blues-henkiseen linjaan nähden hieman rock-vaikutteisempi. David Bryan työskenteli musikaalien parissa, ja Tico Torres vietti tauon pitkälti maalaaten sekä lanseerasi oman Rock Star Baby -lastenvaatemallistonsa.


title: Bon Jovi

text: Bon Jovi kokoontui yhteen vuonna 1999 levyttämään Jon Bon Jovin ja Desmond Childin kirjoittaman kappaleen ”Real Life” elokuvan "EDtv" soundtrackille. Yhtye aloitti myös seuraavan, alun perin nimellä "Sex Sells" työstetyn studioalbuminsa valmistelemisen. Lopulta albumin nimeksi vaihtui "Crush", ja se näki päivänvalon vuoden 2000 kesäkuussa. Albumin ensimmäisenä singlenä julkaistiin toukokuussa Jon Bon Jovin, Richie Samboran ja lauluntekijä Max Martinin kirjoittama ”It’s My Life”, josta muodostui eräs yhtyeen uran suurimmista hiteistä. Kappale oli myös keskeinen tekijä yhtyeen comebackin onnistumisen kannalta saavutettuaan hittistatuksen myös Yhdysvalloissa. ”It’s My Lifen” viitoittamana "Crush" nousi Yhdysvalloissa albumilistan yhdeksänneksi ja ylitti kaksinkertaisen platinalevyn myyntimäärän. Listaykkösenä "Crush" oli kymmenessä maassa myyden kansainvälisesti yli kahdeksan miljoonaa kappaletta, ja sen avulla Bon Jovi esittäytyi onnistuneesti nuoremman sukupolven rock-faneille. "Crush" oli ehdolla parhaan rock-albumin Grammy-palkinnon saajaksi, ja myös ”It’s My Life” huomioitiin parhaan duon tai ryhmän rock-esityksen Grammy-ehdokkuudella. VH1:n My VH1 Music Awards -gaalassa kappaleen musiikkivideo sen sijaan palkittiin vuoden parhaana.


title: Bon Jovi

text: "Crushia" seuranneen kiertueen aikana Bon Jovi konsertoi yli miljoonalle fanille neljässäkymmenessä konsertissa ympäri maailman, ja kiertueen valtavan suosion vuoksi yhtye jatkoi kiertämistä vuoden 2001 maaliskuusta heinäkuuhun uuden One Wild Night Tour -kiertueen merkeissä. Yhtye esiintyi jälleen Wembley Stadiumilla kahden loppuunmyydyn konsertin merkeissä, ja siitä tuli stadionin purkamisen ja uudelleenrakentamisen myötä viimeinen vanhalla Wembley Stadiumilla konsertoinut yhtye. Yhtyeen konsertti Zürichin Letzigrund-stadionilla taltioitiin platinaa myyneeksi konserttivideoksi "The Crush Tour". Vuoden 2001 toukokuussa Bon Jovi julkaisi ensimmäisen livealbuminsa "One Wild Night Live 1985–2001", joka sisälsi konserttiäänityksiä yhtyeen koko uran varrelta. Lisäksi Japanissa julkaistiin maaliskuussa kokoelma-albumi "", joka albumilistan viidenneksi ja myi platinaa. Heinäkuussa Bon Jovi konsertoi kotimaisemissaan New Jerseyn Giants Stadiumilla kahdessa loppuunmyydyssä konsertissa, joista jälkimmäisessä yhtyeen entinen basisti Alec John Such nousi ensimmäisen kerran lavalle yhtyeen kanssa eronsa jälkeen esittämään kappaleen ”Wanted Dead or Alive”. Konsertti esitettiin suorana VH1-kanavalla, ja se rikkoi kanavan kaikki katsojaennätykset.


title: Bon Jovi

text: Crush- ja One Wild Night Tour -kiertueiden päätyttyä Bon Jovi oli suunnitellut viettävänsä lyhyen loman, jonka jälkeen se olisi valmis aloittamaan uuden albuminsa työstämisen. Syyskuun 11. päivän iskut kuitenkin vaikuttivat myös yhtyeen suunnitelmiin. Jon Bon Jovi ja Richie Sambora esiintyivät Punaiselle ristille kuvaamassaan mainoskampanjassa, levyttivät kappaleen ”America the Beautiful” National Football Leaguen käytettäväksi ja esiintyivät amerikkalaisten televisioyhtiöiden organisoimassa hyväntekeväisyyskonsertissa "". Lokakuussa yhtye osallistui New Jerseyssä Monmouth Countyn piirikunnan asukkaiden tukemiseksi järjestettyihin hyväntekeväisyyskonsertteihin. 21. lokakuuta Bon Jovi konsertoi Madison Square Gardenissa järjestetyssä The Concert for New York City -hyväntekeväisyyskonsertissa, joka keräsi varoja syyskuun 11. päivän iskuissa toimineiden pelastajien hyväksi.


title: Bon Jovi

text: Syyskuun 11. päivän iskujen vaikutus kaikui Bon Jovin seuraavan studioalbumin "Bounce" kappaleissa. Albumi julkaistiin vuoden 2002 lokakuussa ja se debytoi albumilistojen toisena sekä Yhdysvalloissa että Britanniassa. "Bouncen" tuotti edellisen albumin tavoin Luke Ebbin, ja se ylitti kultalevyn myyntirajan Yhdysvalloissa. Albumin singleistä ”Everyday”, ”All About Lovin’ You” ja ”Bounce” olivat Top 40 -hittejä Yhdysvalloissa. ”Everyday” ja ”All About Lovin’ You” menestyivät hyvin myös Euroopassa ja nousivat kymmenen parhaan joukkoon muun muassa Britanniassa. ”Everyday” oli myös ehdolla Grammy-palkinnon saajaksi.


title: Bon Jovi

text: Bounce Tour -kiertue vei Bon Jovin 83 konserttia kattaneelle maailmanympärysmatkalle, jonka aikana yhtye konsertoi muun muassa Lontoon Hyde Parkissa 85 000 hengen yleisölle. Bon Jovista tuli myös viimeinen Philadelphian Veterans Stadiumilla ennen sen purkamista konsertoinut yhtye.


title: Bon Jovi

text: Vuonna 2003 Bon Jovi juhlisti kaksikymentävuotista uraansa julkaisemalla marraskuussa albumin "This Left Feels Right", joka sisälsi uudelleensovitettuja, akustisia versioita yhtyeen vanhoista kappaleista. Yhtye myös taltioi kaksi akustista konserttiaan Atlantic Cityssä konserttivideoksi "This Left Feels Right Live", joka julkaistiin vuoden 2004 helmikuussa. Vuonna 2004 päivänvalon näki myös neljä CD-levyä sekä DVD:n sisältänyt box set "100,000,000 Bon Jovi Fans Can’t Be Wrong", joka juhlisti yhtyeen sadan miljoonan äänitteen rajan ylittänyttä levynmyyntiä. Kattava kokoelma sisälsi muun muassa ennen julkaisemattomia kappaleita ja b-puolia. Kokoelmalta julkaistiin myös single ”The Radio Saved My Life Tonight”. Vuonna 2004 Bon Jovi palkittiin mittavasta urastaan American Music Awardilla.


title: Bon Jovi

text: Syyskuussa 2005 Bon Jovi julkaisi yhdeksännen studioalbuminsa "Have a Nice Day", jonka oli tuottanut John Shanks. Albumi debytoi listan toisena Yhdysvalloissa ja Britanniassa, ja se nousi listaykköseksi viidessätoista maassa. Yhdysvalloissa albumi myi ensimmäisellä viikollaan yli 200 000 kappaletta. Se ylitti platinalevyrajan Yhdysvalloissa, Kanadassa, Sveitsissä, Japanissa, Saksassa ja Itävallassa. Singlenä julkaistu nimikkokappale ”Have a Nice Day” oli Top 10 -hitti kahdessatoista maassa, ja myi kultaa Yhdysvalloissa sekä Australiassa. Toisesta singlestä ”Who Says You Can't Go Home” levytettiin kaksi versiota, joista toinen oli duetto Sugarland-yhtyeen country-laulaja Jennifer Nettlesin kanssa. Duettoversio nousi Billboardin Hot Country Songs -listan ykköseksi, ja täten Bon Jovista tuli ensimmäinen kantrilistojen ykköseksi Yhdysvalloissa yltänyt rock-yhtye. Kappale voitti vuonna 2007 parhaan lauletun country-yhteistyön Grammy-palkinnon ja suosituimman rock-kappaleen People’s Choice -palkinnon.


title: Bon Jovi

text: Vuosien 2005–2006 kiertue Have a Nice Day Tour oli valtava menestys. Yhtye konsertoi yli kahdelle miljoonalle fanille, ja kiertue tuotti 191 miljoonan dollarin tulot. Se oli The Rolling Stonesin A Bigger Bang- ja Madonnan Confessions Tour -kiertueiden jälkeen vuoden 2006 kolmanneksi tuottoisin konserttikiertue.


title: Bon Jovi

text: Vuoden 2006 marraskuussa Bon Jovi nimitettiin UK Music Hall of Fameen.


title: Bon Jovi

text: Bon Jovin kymmenes studioalbumi "Lost Highway" julkaistiin kesäkuussa 2007. Yhtye oli levyttänyt albumin John Shanksin kanssa Nashvillessa, ja se oli musiikillisesti hyvin country-vaikutteinen tuotos. Albumin country rock -tyyli oli saanut alkunsa ”Who Says You Can't Go Home” -singlen menestymisestä amerikkalaisilla kantrilistoilla ja radioasemilla. Jon Bon Jovi kuvaili "Lost Highwayn" olevan ”Nashvillen innoittama Bon Jovi -albumi.” Yhtye vieraili sen tiimoilta muun muassa "American Idolissa" ja "MTV Unpluggedissa" sekä Nashvillen CMT Awards -palkintogaalassa ja Giants Stadiumilla järjestetyssä Live Earth -konsertissa. "Lost Highway" nousi listaykköseksi Yhdysvalloissa, Kanadassa, Japanissa sekä useissa Euroopan maissa. Siitä tuli yhtyeen ensimmäinen listaykköseksi Yhdysvalloissa yltänyt albumi sitten "New Jerseyn" (1988).


title: Bon Jovi

text: Yhtye julkisti Lost Highway Tour -kiertueensa vuoden 2007 lokakuussa. Kiertue käynnistyi New Jerseyn Prudential Centeristä, jossa yhtye soitti kymmenen konserttia. Mittava maailmankiertue jatkui myös vuonna 2008, ja se oli vuoden 2008 menestynein konserttikiertue 210,6 miljoonan dollarin lipputuloillaan. Lost Highway Tourin aikana yhtyeestä kuvattiin myös Phil Griffitin ohjaama dokumenttielokuva "When We Were Beautiful", joka sai ensi-iltansa vuonna 2009 Tribecan elokuvajuhlilla. "When We Were Beautiful" oli monipuolinen katsaus paitsi Lost Highway -kiertueeseen, myös yhtyeen koko uraan.


title: Bon Jovi

text: Vuonna 2009 Jon Bon Jovi ja Richie Sambora nimitettiin lauluntekijöiden kunniagalleria Songwriters Hall of Fameen. He myös levyttivät laulaja Andy Madadian kanssa oman versionsa kappaleesta ”Stand By Me” osoittaakseen myötätuntonsa Iranin poliittisesti levottoman tilanteen uhreille.


title: Bon Jovi

text: Ennen "Lost Highwayn" julkaisua yhtye oli sopinut levy-yhtiönsä kanssa julkaisevansa lähitulevaisuudessa uuden kokoelma-albumin. Jon Bon Jovi ja Richie Sambora halusivat levyttää vanhojen hittien seuraksi myös muutaman uuden kappaleen vuoden 1994 kokoelma-albumin "Cross Road" kaavaa noudattaen, mutta kesken uuden kappalemateriaalin työstämisen he inspiroituivat kirjoittamaan kokonaisen albumin uusia kappaleita. Näin ollen yhtye julkaisi vuoden 2009 marraskuussa uuden albumin "The Circle". Musiikillisesti albumi oli paluu perinteisempään rockiin "Lost Highwayn" country-kokeilun jälkeen. "The Circle" nousi listaykköseksi Yhdysvalloissa, Kanadassa, Saksassa ja Japanissa. Albumin tiimoilta yhtye aloitti The Circle Tour -kiertueen, jonka aikana yhtye soitti muun muassa kolme loppuunmyytyä konserttia New Jerseyn uudella New Meadowlands Stadiumilla sekä kaksitoista perättäistä konserttia Lontoon The O2 Arenalla, joiden aikana yhtye esiintyi 187,696 fanille.


title: Bon Jovi

text: The Circle Tour oli vuoden 2010 menestynein konserttikiertue, ja Bon Jovi oli jo toisen kerran kolmen vuoden sisällä "Billboardin" ja Pollstarin kiertuetilastojen ykkösnimi. Jon Bon Jovi oli talouslehti "Forbesin" mukaan eräs maailman parhaiten tienaavista muusikoista noin 125 miljoonan dollarin vuosituloillaan. The Circle Tourin jälkeen yhtye jatkoi kiertue-elämän parissa keikkaillen vuoden 2010 lokakuussa julkaisemansa kokoelman "Greatest Hits" tiimoilta.


title: Bon Jovi

text: Vuonna 2012 yhtye julkaisi digitaalisesti uuden livealbuminsa "Inside Out" ja julkisti myös tiedon tulevasta studioalbumista. Ensimmäisen kerran esimakua tulevasta saatiin vuoden 2013 talvella, kun yhtye julkaisi singlen ”Because We Can”. Itse albumi "What About Now" julkaistiin Yhdysvalloissa maaliskuussa 2013, ja se eteni kolmantena perättäisenä Bon Jovin studioalbumina suoraan Billboard 200 -listan ykköseksi. "What About Now" -albumia tukenut Because We Can Tour -kiertue käynnistyi Washington D.C.:sta jo helmikuussa ennen albumin julkaisua. Kahdenkymmenen ensimmäisen konsertin jälkeen kitaristi Richie Samboran ilmoitettiin jättävän kiertue kesken. Yhtye ilmoitti poisjäämisen johtuvan henkilökohtaisista syistä, ja Sambora kertoi haastattelussa haluavansa viettää enemmän aikaa tyttärensä kanssa, jonka elämästä hän oli yhtyeeseen sitoutumisensa vuoksi ollut paljon sivussa. Samboran tilalle pestattiin myös vuoden 2011 konserteissa häntä sijaistanut Phil X. Myös Tico Torresin terveydentila varjosti kiertueen kulkua, sillä hän joutui vuoden 2013 syyskuussa sairaalahoitoon, minkä vuoksi Bon Jovi joutui peruuttamaan yhden konserteistaan syyskuussa. Myöhemmin Torres joutui jättäytymään jälleen sivuun muutaman konsertin ajaksi, sillä hänen sappirakkonsa vaati leikkaushoitoa. Rich Scanella toimi Torresin tuuraajana.


title: Bon Jovi

text: Because We Can Tour -kiertue oli hidasteistaan ja takaiskuistaan huolimatta menestys, sillä Bon Jovi esiintyi lähes jokaisessa konsertissa loppuunmyydyille areenoille ja stadioneille. Lipputuloiltaan se oli vuoden 2013 tuottavin konserttikiertue. Kiertueen päätyttyä Richie Sambora ei kuitenkaan tehnyt aiemmin odotettua paluuta yhtyeen riveihin, ja hän esiintyi myös vuonna 2014 julkisuudessa sooloartistina markkinoiden kolmatta albumiaan "Aftermath of the Lowdown". Jon Bon Jovi vahvisti vuoden 2014 marraskuussa pitkään liikkuneen huhun ja kertoi, ettei Sambora enää tulisi palaamaan yhtyeeseen.


title: Bon Jovi

text: Vuoden 2015 heinäkuussa Bon Jovi julkaisi singleinä kaksi uutta kappaletta, ”We Don’t Run” ja ”Saturday Night Gave Me Sunday Morning”. Kappaleet olivat peräisin tulevalta "Bon Jovi" -kokoelma-albumilta, joka oli valikoima uusia sekä vanhoja, ennen julkaisemattomia sekä viimeistelemättömiä kappaleita. Jon Bon Jovi kuvaili sen olevan kunnianosoitus faneille, ja se julkaistiin vuoden 2015 elokuussa.


title: Bon Jovi

text: Bon Jovin konsultti vahvisti yhtyeen suunnittelevan uuden albumin julkaisua vuodelle 2016. Jon Bon Jovi vahvisti syyskuussa 2015 tulevan albumin kantavan nimeä "This House Is Not for Sale". Hän kuvasi albumin käsittelevän ”yhtyeen eheyttä” ja sanoi Bon Jovin olevan urallaan ”pisteessä, jossa heillä ei ole enää mitään todistettavaa.” Albumin ensimmäisenä singlenä julkaistiin vuoden 2016 elokuussa nimikkokappale ”This House Is Not for Sale”. Yhtyeessä jo vuodesta 1994 basistin tehtäviä hoitaneesta Hugh McDonaldista ja vuodesta 2013 kitaristina soittaneesta Phil X:stä tuli singlen myötä myös virallisesti Bon Jovin jäseniä. "This House Is Not for Sale" -albumi julkaistiin marraskuussa, ja sitä seurasi joulukuussa uusi livealbumi "This House Is Not for Sale – Live from the London Palladium". "This House Is Not for Sale" on menestynyt kansainvälisesti hyvin, ja se nousi listaykköseksi muun muassa Yhdysvalloissa.


title: Bon Jovi

text:
Vuoden 2017 joulukuussa tiedotettiin Bon Jovin nimeämisestä Rock and Roll Hall of Fameen. Yhtye voitti Rock and Roll Hall of Famen järjestämän yleisöäänestyksen lähes ylivoimaisesti kerättyään yli 1,1 miljoonaa ääntä. Virallisesti yhtye nimitettiin osaksi Rock and Roll Hall of Famea vuoden 2018 huhtikuussa. Yhtye esitti palkitsemisseremoniassaan kappaleensa ”You Give Love a Bad Name”, ”It’s My Life”, ”When We Were Us” ja ”Livin’ on a Prayer”. Seremoniassa tapahtui myös odotettu yhteenpaluu, kun vuonna 2013 yhtyeen jättänyt Richie Sambora ja vuonna 1994 erotettu Alec John Such esiintyivät yhdessä muun yhtyeen kanssa.
Alla listattuna esiintymispaikka ja -aika sekä kiertue, jonka aikana yhtye vieraili Suomessa.


title: OP Vakuutus

text: OP Vakuutus Oy (1. tammikuuta 2015 asti Pohjola Vakuutus) on vuonna 1891 perustettu vakuutusyhtiö ja OP Pankin tytäryhtiö.


title: OP Vakuutus

text: Pohjola-vakuutuksen, A-Vakuutuksen ja Eurooppalaisen, sekä Baltiassa toimivien Seesam-yhtiöiden muodostaman Pohjola-konsernin vahinkovakuutustoiminta on Suomen johtavia vahinkovakuuttajia. Vuonna 2007 tulos ennen veroja oli 181 miljoonaa euroa. Pohjola liittyi osaksi K-ryhmän K-Plussa -kanta-asiakasohjelmaa keväällä 2007.


title: OP Vakuutus

text: Pohjolan vahinkovakuutustoiminnassa on kaikkiaan 295 konttoria, joista 279 toimii samoissa tiloissa Osuuspankkien kanssa myös asiamiesten hoitaessa vakuutusasioita. Vuoden 2007 lopussa vahinkovakuutustoiminnassa oli yhteensä 2 247 henkilöä, joista Suomessa 2 023 ja Baltian maissa 224.


title: OP Vakuutus

text: OP Vakuutuksen toimitusjohtaja on Olli Lehtilä.


title: OP Vakuutus

text: Suomalaiskansallinen Pohjola-vakuutus Oy perustettiin vuonna 1891 nimellä Palovakuutus-Osakeyhtiö Pohjola ja muutamaa vuotta myöhemmin sen sisaryhtiöksi Tapaturmavakuutus-Osakeyhtiö Kullervo. Pohjola-yhtiön osakkeita alettiin noteerata Helsingin pörssissä vuodesta 1912.


title: OP Vakuutus

text: Pohjolan kaksi suurinta omistajaa, Suomi-yhtiö ja Salama fuusioituivat Suomi-Salamaksi vuonna 1970, jolloin myös matkavakuutusyhtiö Eurooppalaisesta tuli Pohjolan tytäryhtiö. 1970-luvun puolivälissä Pohjola ja Suomi-Salama muodostivat "Pohjola-yhtiöt" ja Kullervo fuusioitiin Pohjolaan.


title: OP Vakuutus

text: Suomi-yhtiö oli Suomalaisen puolueen lähellä toimivien yhtiö, mikä ajautui nuorsuomalaisten, perustuslaillisten, haltuun. Tämän vuoksi Suomalaisen puolueen kannattajat perustivat itselleen Salama-yhtiön.


title: OP Vakuutus

text: Vuonna 1984 vakuutusyhtiö Sampo luopui omistuksestaan eläkevakuutusyhtiö Ilmarisesta ja siitä tuli Pohjolan tytäryhtiö. 1988 Pohjola sopi ristiinomistuksesta ruotsalaisen vakuutusyhtiö Skandian kanssa.


title: OP Vakuutus

text: 1997 Suomi-yhtiö myi henkivakuutusyhtiönsä Salaman Pohjolalle, jolloin muodostui "Pohjola-Yhtymä". Vuonna 1999 Merita Pankki myi Kansallispankin myötä saamansa Pohjolan osakkeet Skandialle. Pohjola liittyi Skandian ja Storebrandin muodostamaan pohjoismaiseen vakuutusyhtiö Ifiin. Vielä samana vuonna Skandia myi Pohjolan osakkeensa edelleen Sampo-Leonialle (ent. ja nyk. Sampo), joka sai määräysvallan Pohjolan yhtiökokouksessa. Suomi-yhtiö puolestaan myi pääosan omista Pohjolan osakkeistaan Ilmariselle ja Osuuspankkiryhmälle, joista tuli toinen pääomistaja.


title: OP Vakuutus

text: Sampo-Leonia myi Pohjolan osakkeensa Suomi-yhtiölle ja Ilmariselle vuonna 2000. Samalla Pohjola irrottautui If-yhteistyöstä. Vuonna 2001 henkivakuutusyhtiö Pohjolan myynti Suomi-yhtiölle saatettiin loppuun sekä Pohjolan, Ilmarisen, Suomi-yhtiön ja Osuuspankkiryhmän yhteistyö päättyi, Pohjola osti A-vakuutuksen ja Conventum fuusioitiin Pohjolaan. Pohjola aloitti yhteistyön Säästöpankkien kanssa 2002. Pohjola palasi henkivakuutusliiketoimintaan vuonna 2004 perustamalla Henkivakuutusosakeyhtiö Pohjolan ja ostamalla alkuvuodesta 2005 Suomi-yhtiöltä sen noin 1,2 miljardin euron henkivakuutuskannan. Samalla Pohjolan ristiinomistus Suomi-yhtiön ja Ilmarisen kanssa purettiin.


title: OP Vakuutus

text: Pohjola-yhtymä oli yksi Suomen suurimmista vakuutusyhtiöistä. Konsernilla oli 1,6 miljoonaa asiakasta. Sen liikevaihto oli 1 191 miljoonaa euroa ja vakuutusmaksutulot 798 miljoonaa euroa vuonna 2004. Rahastoissa hallinnoitavat varat olivat noin 1,5 miljardia euroa. Osakkeenomistajia oli noin 19 000 ja työntekijöitä n. 2 650 henkilöä (2004).


title: OP Vakuutus

text: Syksyllä 2005 OKO (nykyinen Pohjola-pankki) ilmoitti ostavansa enemmistön Pohjola-yhtymä Oyj:n osakkeista ja vakuutuskonsernista tuli pankin tytäryhtiö. Yhteensä yli 2 miljardin euron kauppa on ollut suurimpia Suomessa tapahtuneita yrityskauppoja. Pohjola-yhtymän osakkeiden noteeraus Helsingin Pörssissä päättyi vuonna 2006 ja Pohjola-yhtymä sulautui emoyhtiöönsä.


title: Atria

text: Atria Oyj on suomalainen elintarviketeollisuuden yritys.


title: Atria

text: Atrian liikevaihto vuonna 2017 oli 1 436,2 miljoonaa euroa, ja sen palveluksessa oli tuolloin keskimäärin 4 449 henkilöä . Konserni jakaantuu neljään liiketoiminta-alueeseen, jotka ovat Atria Suomi, Atria Skandinavia, Atria Venäjä ja Atria Baltia. Atrian asiakasryhmiä ovat päivittäistavarakauppa, Food Service -asiakkaat ja alan teollisuus. Lisäksi sillä on omiin tuotemerkkeihin perustuvaa Fast Food -konseptiliiketoimintaa.


title: Atria

text: Atrian juuret ulottuvat vuoteen 1903, jolloin perustettiin sen vanhin omistajaosuuskunta. Atria Oyj:n osakkeet listataan Helsingin pörssissä.Atria listautui Helsingin pörssiin vuonna 1994. Yhtiö syntyi kahden suomalaisen liha-alan yrityksen, Lihapolar Oy:n ja Itikka Liha-botnia Oy:n fuusiossa vuonna 1990.


title: Atria

text: Atria Suomen johtava tuotemerkki on Atria. Atria on useiden tuoteryhmiensä markkinajohtaja Suomessa. Sen kokonaismarkkinaosuus päivittäistavarakaupassa on yrityksen oman arvion mukaan noin 27 prosenttia.


title: Atria

text: Atria Skandinavian tunnetuin tuotemerkki Ruotsissa on Sibylla, joka on myös Atrian kansainvälisin brändi. Tanskassa tunnetuin merkki on 3-Stjernet. Ruotsissa Atria on makkaroiden ja leivänpäällisten markkinoiden toiseksi suurin, Tanskassa markkinajohtaja.


title: Atria

text: Atria Venäjän tuotemerkit ovat Pit-Product ja CampoMos. Pit-Product-brändi on tuoteryhmiensä markkinajohtaja Pietarin päivittäistavarakaupassa noin 20 prosentin osuudella. CampoMosin markkinaosuus Moskovassa ja Pietarissa on pieni.


title: Atria

text: Atria Baltian tuotteita valmistetaan ja markkinoidaan pääasiassa Virossa. Tuotemerkkejä ovat Maks & Moorits, VK ja Wõro. Atrian markkinaosuus leivänpäällisissä ja makkaroissa on maassa noin 15 %.


title: Atria

text: Atria Suomi Oy on Atria Oyj:n tytäryhtiö, joka vastaa konsernin Suomen toiminnoista. Yritys kehittää, valmistaa ja markkinoi tuoreita elintarvikkeita ja niihin liittyviä palveluja. Atria Suomen liiketoimintoja ovat:Muita konserniyrityksiä:


title: Atria

text: Atria Skandinavia on Atria Oyj:n liiketoiminta-alue Ruotsissa ja Tanskassa. Atria Skandinavia valmistaa ja markkinoi lihavalmisteita, ateriaratkaisuja ja herkuttelutuotteita.


title: Atria

text: Muita konserniyrityksiä:


title: Atria

text: Atria Venäjällä on kolme tuotantolaitosta: kaksi Pietarissa (Gorelovo ja Sinyavino) ja yksi Moskovassa.


title: Atria

text: OOO Pit-Product on Atria Oyj:n Pietarissa sijaitseva tytäryhtiö. Vuonna 1996 perustettu Pit-Product-yritysryhmä on Pietarin alueen suurin lihanjalostaja. Yhtiöllä on kaksi tuotantolaitosta, ja sillä on noin 1 500 työntekijää. Yhtiön päätuotteita ovat erityyppiset lihavalmisteet. Yhtiö on kuulunut Atria-konserniin syyskuusta 2005 lähtien.


title: Atria

text:
OOO CampoMos on Atrian Oyj:n Moskovassa sijaitseva tytäryhtiö. Yhtiöllä on tuotantolaitos Moskovassa, ja sen päämarkkina-alueet ovat Moskovan ja Pietarin alueet. Päätuotteita ovat lihavalmisteet ja pizzat. Yhtiö on kuulunut Atria-konserniin lokakuusta 2008 lähtien.
Atrian Baltia toimii Virossa, ja sen päätuotteita ovat liha, lihavalmisteet ja kuluttajapakattu liha.


title: Atria

text: Atria Eesti AS on toiminut Viron markkinoilla vuodesta 2005, jolloin se osti AS Valga Lihatööstus -yhtiön. Vuonna 2008 Atria osti AS Wõro Kommerts- ja AS Vastse Kuuste Lihatööstus -yhtiöt. Atrian toiminnot Virossa on yhdistetty Atria Baltia -liiketoiminnaksi, jonka päätuotemerkit ovat Maks & Moorits, Wõro ja VK.


title: Atria

text: Vastuu Atria-konsernin hallinnosta ja toiminnasta on konsernin emoyhtiön Atria Oyj:n hallintoelimillä. Nämä ovat yhtiökokous, hallintoneuvosto, hallitus ja toimitusjohtaja.


title: Monivaiheinen unirytmi

text: Monivaiheinen unirytmi tai Ubermanin unirytmi on vaihtoehtoinen nukkumistahti, jossa keskimääräisten 8 tunnin yöunien sijaan tiivistetään nukkumisen tarve kahdesta viiteen tuntiin päivässä. Tähän päästään levittämällä yöunet lyhyisiin 20–45 minuutin nokosiin pitkin vuorokautta. Seurauksena on luonnollisesti valveillaoloajan lisääntyminen.


title: Monivaiheinen unirytmi

text: Tämä unirytmi toimii siten, että REM-vaiheen suhteellinen osuus maksimoidaan . Tähän vaiheeseen vajoamiseen kuluu tavallisesti pitkä aika. Kun aivot kokevat unitilan tarpeeksi usein ehtimättä kuitenkaan syvimpään vaiheeseen, alkaa REM-tila tulla paljon nopeammin nukahtamisen jälkeen. Pikkuhiljaa lyhyistäkin nokosista alkaa suurempi ja suurempi osa olla REM-vaihetta. Ubermanilaisten itsensä mukaan sopeutuminen unirytmiin tapahtuu aivojen puolesta keskimäärin 10 päivän kuluttua, mutta unirytmiä kokeilevan kannattaa kuitenkin varata vähintään kuukausi rytmiin pääsemiseen.


title: Monivaiheinen unirytmi

text: REM-univaiheen estämisen tunnetaan aiheuttavan vakavia oireita niin eläimillä kuin ihmisilläkin. Kun eläimiltä on estetty REM-vaihe, ne ovat tutkimusten mukaan kuolleet 3–8 viikon aikana. Monivaiheisen unirytmin harrastajien pitäisi kuitenkin saada saman verran REM-unta kuin pitkien yöunienkin nukkujat, jolloin heillä kuuluisi olla myös samanlaiset energiatasot.


title: Monivaiheinen unirytmi

text:
Pelkkä REM-uni ei kuitenkaan riitä. Syvät unen vaiheet (unitasot 3–4) ovat tärkeitä palautumisen ja hormonaalisen tasapainon kannalta ja kasvuhormonin erittymisen takia.
Pidempään Ubermanin unirytmiä harjoittaneiden unijärjestys muotoutuu siten, että he ehtivät myös syvän unen vaiheeseen 20 minuutin torkun aikana. Ennen kuin tähän tottuu, saattaa Uberman-harjoittelija (erityisesti aamuyöstä ) olla heräämättä herätyskelloihin tai kokea muistinmenetyksiä tai kognitiivisen toiminnallisuuden merkittävää heikentymistä. Uberman ei ole kuitenkaan ainoa monivaiheisen unirytmin muoto. Esimerkiksi Everyman unirytmi sallii henkilön nukkua yöllä pidemmän jakson, tyypillisesti 1,5–3,5 tuntia, jonka aikana syvä unen tila on helpommin saavutettavissa, syvästä unesta ei tule niin puutetta, ja kognitiivisia häiriötiloja tai muistinmenetyksiä ei välttämättä ilmene lainkaan. Tästä johtuen Everyman on huomattavasti helpommin opittavissa kuin Uberman.


title: Monivaiheinen unirytmi

text: Aihetta ei kuitenkaan ole tutkittu tarpeeksi, jotta aiheesta olisi muuta kuin anekdotaalista kokemusta. Monet lääketieteelliset asiantuntijat pelkäävät, että muiden univaiheiden vähemmälle jääminen saattaisi aiheuttaa neurologisia tai henkisiä ongelmia, mutta tästä ei ole empiiristä tutkimusta suuntaan eikä toiseen. Yleisesti ottaen unenpuute aiheuttaa alentunutta kykyä hoitaa arjen askareita, immuunijärjestelmän heikkenemistä sekä heikentää kasvuhormonien eritystä ja kehon kykyä polttaa sokeria.


title: Monivaiheinen unirytmi

text: Monivaiheisessa unirytmissä tunnetaan myös esiintyvän enemmän unen kontrollointia.


title: Monivaiheinen unirytmi

text: Kuuluisuuksien, kuten Leonardo da Vincin ja Thomas Alva Edisonin väitetään käyttäneen monivaiheista unirytmiä. Maailman vahvin Nalle -sarjakuvan Kilpisellä on monivaiheinen unirytmi. Seinfeld-televisiosarjan Kramer-hahmo yrittää eräässä jaksossa sopeutua tällaiseen rytmiin.


title: Monivaiheinen unirytmi

text: Kokeilijoiden päiväkirjoja:


title: Atria Suomi

text: Atria Suomi Oy on Atria Oyj:n tytäryhtiö, joka vastaa konsernin kotimaan toiminnoista. Yritys kehittää, valmistaa ja markkinoi suomalaiseen lihantuotantoon pohjautuen lähinnä lihaa, liha-pohjaisia valmisteita ja ruokia sekä niihin liittyviä palveluita.


title: Atria Suomi

text: Atrian tuotantolaitokset sijaitsevat Seinäjoella, Kuopiossa, Forssassa, Kauhajoella ja Karkkilassa. Kuopiossa toiminta loppui syksyllä 2013. Lisäksi yrityksellä on asiakaspalvelukeskus ja muita toimistotiloja Seinäjoella ja myyntikonttorit Tampereella ja Helsingissä. Atrian ruokatehdas sijaitsee Seinäjoen Nurmossa ja salaattitehdas Forssassa. Muut tehtaat ovat teurastamoja.


title: Atria Suomi

text: Atria Suomen toimitusjohtaja on Mika Ala-Fossi.


title: México

text: México ( eli "Meksikon kaupunki") on Meksikon pääkaupunki. Kaupungista käytetään usein myös englanninkielistä nimeä Mexico City.


title: México

text: Kaupungin ydin sijaitsee Meksikon osavaltioista erillisellä liittovaltion alueella ("Distrito Federal de México" tai "México, D.F."), jonka asukasluku oli vuonna 2010 noin . Kaupungin pinta-ala on (Distrito Federal). Metropolialueella asui vuonna 2009 noin ihmistä.


title: México

text: Kaupungin keskimääräinen korkeus merenpinnasta on . Se sijaitsee ympäröivän vuoriston keskelle jäävässä maljassa, mikä pahentaa alueen vakavaa ilmansaasteongelmaa. Kaupunkia uhkaavat myös maanjäristykset: vuonna 1985 suurta tuhoa aiheutti järistys, jonka voimakkuus oli asteikolla. Siinä kuoli yli 10 000 ihmistä. Tasan 32 vuotta edellisen tuhoisan järistyksen jälkeen Mexico Cityä runteli jälleen voimakas maanjäristys, voimakkuudeltaan 7,1. Järistyksessä kuoli yli 220 ihmistä. Järistys aiheutti myös Popocatepetl-tulivuoren purkauksen Pueblan osavaltiossa.


title: México

text: Mexico City oli maailman pahiten saastuneimpia kaupunkeja 1980-luvulla. Ilmanlaatua on pyritty parantamaan monenlaisilla toimilla ja rajoituksilla, ja monien saasteiden määrät pienenivät neljäsosaansa vuosina 1992–2013. Kaupungin kasvu on kuitenkin lisännyt liikenteen määrää ja päästöjä.


title: México

text: México sijaitsee aiemman atsteekkien pääkaupungin Tenochtitlánin paikalla.


title: México

text: México on jaettu (), joilla on kunnallinen itsehallinto. Hallintoalueet jakautuvat edelleen kaupunginosiin (esp. "colonias"). Hallintoalueet ovat:


title: México

text: Méxicon liikenne on vilkasta kaupungin asukastiheyden ja yksityisautojen määrän vuoksi.


title: México

text: Yksityisautoilun haittoja pyritään pienentämään "Hoy No Circula" -ohjelmalla, joka rajoittaa auton käyttöä eri viikonpäivinä auton rekisterinumeron mukaan. Mielipiteet ohjelman toimivuudesta vaihtelevat, ja kerrotaan, että tarkastuksia voi välttää lahjuksilla.


title: México

text: Kaupungin metrojärjestelmä on maailman vilkkaimpia, enimmillään vuonna 2012 sitä käytti päivittäin matkustajaa. Järjestelmä koostuu ja . Lipulla voi matkustaa metrossa, kunnes poistuu porteilla eristetyltä alueelta. Sarja- tai kuukausilippuja ei ole. Vaikka metrolinjoja on paljon, ei metro tavoita lähellekään koko jatkuvasti kasvavaa kaupunkia. Tämän ongelman helpottamiseksi tietyillä pääteasemilla metroverkon laidoilla matkaa pääsee jatkamaan paikallisjunalla. Aamun ja iltapäivän ruuhka-aikoina osa vaunuista on rajattu naisten ja lasten käyttöön.


title: México

text: Méxicon kansainvälinen lentoasema palvelee metropolialuetta.


title: México

text: Kaupungissa järjestettiin kesäolympialaiset vuonna 1968.


title: Malmin lentokenttä

text: Malmin lentokenttä () on Malmin kaupunginosaan ja peruspiiriin kuuluva osa-alue Koillis-Helsingissä, pääradan varrella sijaitsevan Tapanilan itäpuolella ja Lahdenväylän pohjoispuolella. Lentokentän lisäksi siihen kuuluu myös sen länsipuolella oleva pientaloalue, joka 1920-luvulta saakka on tunnettu myös nimellä "Malmin Sunnuntaipalstat". Alueen naapurikaupunginosia ovat Ala-Malmi kentän etelä- ja länsipuolella, Tapanila ja Puistola alueen pohjoispuolella sekä työpaikka-alueena toimivat Tattarisuo ja Tattariharju alueen itäsivustalla. Lisäksi vieressä on Kivikon kaupunginosa Lahdenväylän itäpuolella.


title: Malmin lentokenttä

text:
Malmin lentokentän osa-alueen maapinta-ala on 2,25 neliökilometriä ja asukasluku on 2 374 henkeä (1.1.2015). Työpaikkoja alue tarjosi 254:lle (31. joulukuuta 2013). Malmin lentokentän palvelutarjonta kunnallisten peruspalvelujen osalta on vähäistä. Alueella sijaitsee lähinnä nuorisotila. Muiden palvelujen, kuten päiväkotien, koulujen, terveyspalvelujen ja kirjaston, osalta lentokenttäläiset joutuvat kääntymään erityisesti Tapanilan ja Ala-Malmin palvelutarjonnan puoleen.
Alueliitoksessa vuonna 1946 Malmin lentokenttä liitettiin muun Malmin yhteydessä Helsinkiin. Alueen tulevaisuudesta, erityisesti alueen keskeisimmän toiminnan eli Helsinki-Malmin lentoaseman lentotoiminnan jatkumisesta ja vastaavasti asuntorakentamisen lisäämisestä, on käyty kiivaitakin keskusteluja vuosien saatossa. Monia lentokentän toiminnoista ja työpaikoista pidetään tärkeinä pääkaupunkiseudulle ja koko maalle.


title: Neperin luku

text: Neperin luku (Napierin luku) on matemaattinen vakio, jonka likiarvo viidentoista desimaalin tarkkuudella on 2,718 281 828 459 045 ja jolle on kiinnitetty merkintä formula_1. Neperin luku on luonnollisen logaritmifunktion kantaluku. Se on saanut nimensä skotlantilaisen matemaatikon John Napierin mukaan. Napier itse ei käyttänyt kantalukua formula_1, mutta jälkeenpäin on huomattu, että hänen logaritmien laskujärjestelmänsä on liittynyt luonnolliseen logaritmiin. Neperin luku on irrationaalinen ja transsendenttinen. Transsendenttisuustodistuksen antoi Charles Hermite vuonna 1873. Luku tunnetaan toiselta nimeltään myös Eulerin lukuna Leonhard Eulerin mukaan.


title: Neperin luku

text: Neperin luku on määritelmän mukaan formula_3


title: Neperin luku

text:
Neperin luvulla on suuri merkitys eksponenttifunktion formula_4 kantalukuna.
Tällä funktiolla on se ominaisuus, että funktion derivaatta on sama kuin funktio itse.


title: Neperin luku

text: Kun eksponenttifunktion formula_5 kantalukuna on positiivinen luku formula_6, niin tällaisen funktion derivaatta on funktio itse kerrottuna vakiotekijällä. Jos tämä kantaluku formula_6 on Neperin luku, niin kyseisen vakiotekijän arvo on formula_8. Tämä voidaan osoittaa seuraavasti:


title: Neperin luku

text:
Olkoot formula_9. Derivaatan määritelmän mukaan
Näin huomataan, että kaikilla kantaluvun formula_6 arvoilla funktion formula_5 derivaatta on funktio itse kerrottuna lausekkeella


title: Neperin luku

text:
Oletetaan sitten, että jollakin kantaluvun formula_6 arvolla formula_1 tämä raja-arvo on 1 eli
Koska osamäärän raja-arvo = osoittajan raja-arvo jaettuna nimittäjän raja-arvolla, niin nimittäjän raja-arvolla kertomalla saadaan
Siis luku formula_1 on sama kuin Neperin luku.


title: Neperin luku

text: Neperin luvulle tunnetaan seuraava sarjakehitelmä:


title: Neperin luku

text: Koska kertoma formula_20 kasvaa luvun "n" kasvaessa todella nopeasti, voidaan tämän sarjan avulla melko nopeasti laskea hyviä Neperin luvun likiarvoja.


title: Neperin luku

text: Luku formula_1 voidaan esittää seuraavanlaisena äärettömänä tulona, joka tunnetaan Pippengerin tulona:


title: Neperin luku

text: formula_1 saadaan määrättynä integraalina funktiosta formula_24:


title: Neperin luku

text: Kuvitellaan, että pankki maksaa vuodessa 100 % koron. Jos pankkitilin alkusaldo on 1 €, niin vuoden kuluttua saldo on 1 €·2,0 = 2 €. Jos pankki maksaisikin 50 % koron kaksi kertaa vuodessa ja jälkimmäisellä kerralla korkoa korolle, olisi loppusaldo 1 €·1,5 = 2,25 € ja jos taas 33,3… % koron 3 kertaa vuodessa: 1 €·(1,333…) ≈ 2,370 €. Kun pankki maksaa 1/n-kertaisen koron n kertaa vuodessa, on loppusaldo 1 €·(1+1/n). Kun 1/n lähestyy nollaa eli maksukertojen määrä lähestyy ääretöntä, niin lähestyy termi (1+1/n) "e":tä. Samaan tapaan jos alkuperäinen korkoprosentti olisi "x" % ja maksukertojen lukumäärää vastaavalla tavalla tihennettäisiin, saataisiin raja-arvona loppusaldoksi "e €".


title: Neperin luku

text: Myös luonnossa esiintyy kasvuilmiöitä, jotka noudattavat samantapaista matemaattista lakia. Tällaista sanotaan eksponentiaaliseksi kasvuksi. Likimääräisenä esimerkkinä tällaisesta voidaan mainita puun kasvu.


title: Komplementti

text: Komplementti sanana tarkoittaa "täydentävä" ja tarkoittaa kohdetta, joka tekee viitatun kohteen kokonaiseksi tai täydelliseksi.


title: Saunalahti

text: Saunalahti voi tarkoittaa:Saunalahti on myös usean vesistön nimi:


title: Saunalahti

text: Näiden lisäksi Suomen kartalta löytyy satoja muita Saunalahti-nimisiä Vakaveden osia.


title: Helsinki-Malmin lentoasema

text: Helsinki-Malmin lentoasema (usein lyhyesti "Malmin lentokenttä", ; ) on lentoasema Malmin kaupunginosassa Koillis-Helsingissä noin kymmenen kilometriä Helsingin keskustasta koilliseen. Vuonna 1936 valmistunut lentoasema oli vuoteen 1952 saakka Helsingin päälentoasema lukuun ottamatta vuosia 1944–1946, jolloin kenttä oli valvontakomission hallinnassa. Tuona aikana päälentoasemana toimi Hyvinkään lentokenttä. Vuoteen 1946 saakka Helsinki-Malmin lentoaseman alue kuului Helsingin maalaiskuntaan ja sen jälkeen Helsingin kaupunkiin.


title: Helsinki-Malmin lentoasema

text: Nykyisin lentoaseman toiminta koostuu lentokoulutuksesta, yleisilmailusta ja viranomaislennoista. Laskeutumisten määrällä mitattuna Helsinki-Malmin lentoasema on Helsinki-Vantaan jälkeen Suomen toiseksi vilkkain. Finavian mukaan vuonna 2012 Helsinki-Malmin lentoasemalle tehtiin yli 38 000 lentoonlähtöä ja laskeutumista. Malmin lentokenttäalueen pinta-ala on 138 hehtaaria, ja se on kokonaisuutena luetteloitu valtakunnallisesti merkittäväksi rakennetuksi kulttuuriympäristöksi.


title: Helsinki-Malmin lentoasema

text: Suomen hallitus teki vuonna 2014 periaatepäätöksen vetäytyä Malmin kentältä ”asuinrakentamisen edellytysten parantamiseksi Helsingin seudulla”. Hallitus asetti edellytykseksi tälle muutokselle Rajavartiolaitoksen ja siviili-ilmailun siirtämisen korvaavalle kentälle. Helsingin kaupunki osti maa-alueen kiinteistön Finavialta saman vuoden marraskuussa, ja valtion on määrä vetäytyä kentältä vuoden 2016 loppuun mennessä. Kaupunkisuunnitteluvirasto on valmistellut kaavarunkoluonnoksen, jossa alueelle sijoitetaan asuntoja noin 25 000:lle asukkaalle. Lentokentän säilyttämistä kannattavat ovat vastustaneet rakentamissuunnitelmia.


title: Helsinki-Malmin lentoasema

text: Finavia vetäytyi kentän ylläpitovastuusta 31. joulukuuta 2016. Viimeinen lennonjohdon ohjaama laskeutuminen tapahtui tasan kello 17.00. Viimeinen laskeutunut kone oli BF-Lento Oy:n Cessna 152 OH-CRA. Lentotoiminta Finavian operoimana päättyi klo 22.00 ja lentotoiminnan operointi siirtyi Malmin lentokenttäyhdistys ry:n vastuulle 1. tammikuuta 2017 klo 00.00. Samalla lentokenttä siirtyi kokonaisuutena Helsingin kaupungin ylläpitovastuulle.


title: Helsinki-Malmin lentoasema

text: Helsingin ensimmäisen lentokentän, Helsingin lentoaseman, rakennustyöt alkoivat vuonna 1935, ja se valmistui toimintakuntoon Helsingin maalaiskunnan Malmin alueella olevalle Tattarisuolle vuonna 1936. Kenttäalue oli hyvin vetistä ja sen muokkaaminen lentokentäksi oli vaikeaa. Väliaikaiseen käyttöön kenttä otettiin 16. joulukuuta 1936. Ensimmäisenä laskeutui lentomestari Urho Heiskalan ohjaama VL Tuisku, toisena Suomen Ilmapuolustusliiton De Havilland Moth ”Pilvetär” (OH-ILD) ohjaimissaan everstiluutnantti Ahonius. Varsinaisen lentoliikenteen avasi kolmas kone, Ernst Rollin lentämä ruotsalaisen Aerotransportin Junkers Ju 52 ”Södermanland”.


title: Helsinki-Malmin lentoasema

text: Aero O/Y:n, nykyisen Finnairin, lentokoneet muutettiin kellukkeilta pyörille viipymättä, ja ne siirtyivät yleisilmailukoneiden kanssa uudelle kentälle. Vuonna 1937 kentän pinta käsiteltiin öljyimeytyksellä ruiskuttamalla siihen kaksi kilogrammaa öljyä neliömetrille muun muassa pölyämisen vähentämiseksi. Samana vuonna kentälle asennettiin Telefunken-yhtiön valmistamat mittarilähestymislaitteet. Dag Englundin ja Vera Rosendahlin suunnittelema, funktionalistista tyyliä edustava terminaalirakennus valmistui vuonna 1938, ja lentoaseman juhlalliset avajaiset pidettiin 15. toukokuuta 1938. Kentän avajaiset olivat osa juuri meneillään ollutta kansainvälistä ilmailunäyttelyä. Kentän vihkiäisten juhlavieraina olivat presidentti Kallion sairastuttua puoliso Kaisa Kallio, marsalkka Mannerheim ja pääministeri A. K. Cajander.Kesällä 1939 kiitotiet ja kenttärakennusten edusta kestopäällystettiin paikalla valetuilla betonilaatoilla.


title: Helsinki-Malmin lentoasema

text: Malmin lentokenttä suunniteltiin kokonaisuutena alusta lähtien kansainväliseksi lentoasemaksi yhtenä ensimmäisistä maailmassa. Sen kautta Helsinkiin ja Helsingistä voitiin matkustaa paljon aiempaa nopeammin. 1930-luvun lopulla kotimaan reitit kattoivat jo suurimmat kaupungit, ja vuonna 1940 lentämällä pääsi aina Petsamoon saakka. Ennen sotaa ja sotien välisenä aikana Malmille liikennöi päivittäin koneita Berliinistä, Amsterdamista, Tallinnasta ja Varsovasta. Ruotsista lentoja oli  kaksi kertaa päivässä.


title: Helsinki-Malmin lentoasema

text: Talvisota keskeytti siviili-ilmailun Malmilla, ja kenttä siirtyi ilmavoimien käyttöön. Siviililentotoiminta hoidettiin muilta kentiltä. Jatkosodassa Malmilta lennettiin sekä siviililiikennettä että sotilaslentoja. Kun jatkosota päättyi syyskuussa 1944, lentoasema siirtyi liittoutuneiden valvontakomission haltuun ja palautettiin takaisin suomalaisten hallintaan vasta vuoden 1946 lopussa. Tänä aikana siviililennot siirrettiin Hyvinkään lentokentälle.


title: Helsinki-Malmin lentoasema

text: Sodan aikana ilma-alukset olivat kehittyneet suuremmiksi ja painavammiksi, ja sodan jälkeen matkustajalentokoneteollisuus ja -lentotoiminta alkoivat kukoistaa. Tämä asetti myös Malmin lentoaseman uuden tilanteen eteen. Huomattiin, että syvään savikkoon alun perin soiselle maaperälle rakennetut kiitotiet vaatisivat huomattavia taloudellisia panostuksia, jotta ne kestäisivät entistä suurempien koneiden aiheuttaman rasituksen. Kustannuslaskelmat osoittivat, että kiitoteiden pidentäminen, paaluttaminen ja muut vahvistavat työt tulisivat liian kalliiksi, joten suunnitelmista luovuttiin.


title: Helsinki-Malmin lentoasema

text: Suomeen saatiin uusi kansainväliset mitat täyttävä kenttä vuonna 1952, kun nykyinen Helsinki-Vantaan lentoasema valmistui. Kaikki säännöllinen lentoliikenne siirtyi Malmilta asteittain uudelle kentälle. Malmin kenttä toimi vielä useita vuosia kaupallisen ilmailun uuden aluevaltauksen, seuramatkojen palveluksessa.


title: Helsinki-Malmin lentoasema

text: Tämän jälkeen Malmista kehittyi Suomen suurin lentäjien koulutuskeskus ja pääkaupunkiseudun yleisilmailukenttä. Suomen Ilmailuliitto järjesti Malmilla moottorilentokursseja jo kesällä 1953. Malmi kuitenkin palveli Finnairin aikataulunmukaista kotimaan lentoliikennettä useiden viikkojen ajan virkamieslakon aikana 1986, jolloin Helsinki-Vantaan lentoasema oli suljettuna. Malmin lentoasema sai kansainvälistä huomiota toukokuussa 1987, jolloin Mathias Rust lähti sieltä kuuluisalle lennolleen Punaiselle torille.


title: Helsinki-Malmin lentoasema

text: Nykyään Helsinki-Malmin lentoasema on yleisilmailukäytössä. Asemalla toimii useita kaupallisia ilmailualan yrityksiä muun muassa yleisölennätys-, taksilento-, lentokonevuokraus-, helikopterivuokraus-, laskuvarjohyppy-, kuumailmapallolento- ja lentokoulutusyrityksiä sekä useita ilmailukerhoja mukaan lukien Suomen Ilmailuliitto.


title: Helsinki-Malmin lentoasema

text: Malmin lentokenttä on keskittynyt ammattilentäjäkoulutukseen ja ammattimaiseen lentotoimintaan. Kaikesta liikenteestä koulutuslentoja on 75–80 prosenttia, ja vuonna 2002 Helsinki-Malmin lentoasemalla koulutettiin puolet kaikista Suomen lentäjistä ja kaksi kolmasosaa ammattilentäjistä.


title: Helsinki-Malmin lentoasema

text: Harrasteilmailun osuus on noin 20 prosenttia kentän toiminnasta. Harrastelentäjiä on Malmilla noin 700. llmailutoimintaa tukevissa yhdistyksissä ja lentokerhoissa lisäksi useita tuhansia jäseniä. Malmin Ilmailukerhossa on noin 400 jäsentä, Espoon Moottorilentäjissä noin 100 jäsentä ja Poutahaukoissa noin 30 jäsentä. Ilmailukerhot muun muassa tarjoavat lentokoulutusta jäsenilleen. Malmilla toimii myös Lennokkikerho RAKU ry sekä Laskuvarjohyppykerho Skydive Finland ry. Laskuvarjohyppyjä tehtiin 13 500 vuonna 2013.


title: Helsinki-Malmin lentoasema

text: Liikenteellisestä näkökulmasta Malmin lentoasema on ainoa vapaalla aikataululla palveleva kevyemmän liikenteen kansainvälinen lentokenttä 150 km säteellä pääkaupungista. (Helsinki-Vantaan lentoasema on Suomen ainoa ns. koordinoitu lentoasema, joka ei palvele aikataulutonta liikennettä ilman tunteja ennen matkaan lähtöä tehtävää ajanvarausta). Malmin ja muiden lentopaikkojen välistä lentoliikennettä rekisteröitiin pelkästään kentän omien toimijoiden kesken vuonna 2013 noin 7500 laskeutumista, mikä tekee Malmista matkalentoliikenteen suoritteiltaan Suomen toiseksi vilkkaimman lentokentän.


title: Helsinki-Malmin lentoasema

text: Malmin lentoasema on toiminut poikkeustilanteissa, kuten vuoden 1986 virkamieslakon aikana, Helsinki-Vantaan lentoaseman varakenttänä kevyemmälle kalustolle. Rajavartiolaitoksen vartiolentolaivueen Helsingin vartiolentueen tukikohta sijaitsi Malmilla vuoden 2016 loppuun asti, jolloin se siirtyi muualle muiden valtion toimintojen ohessa (yhteensä noin 14% kentän laskeutumisista).


title: Helsinki-Malmin lentoasema

text: Lentoasemalla toimii noin 30 yksityistä kaupallista yritystä, noin 20 yhdistystä sekä Helsingin Pelastuslaitos. Kansainvälisenä rajanylityspaikkana kentällä on saatavilla myös Rajavartiolaitoksen ja Tullin palvelut. Vuonna 2005 Helsinki-Malmin lentoaseman yritykset työllistivät 473 henkilöä, joista 348 vakituisia ja 125 sivutoimisia. Lentoaseman yritysten liikevaihto oli yhteensä 33 miljoonaa euroa.


title: Helsinki-Malmin lentoasema

text: Funkistyylinen Malmin lentokenttä on yksi Helsingin kaupungin turisminähtävyyksistä. Asemalla on nähtävissä uusia ja vanhoja lentokoneita, ja näköalaravintolasta voi nähdä lentokoneiden nousut ja laskut. Kentältä voi tilata sightseeing-lennätyksiä. Kentällä järjestettävät ilmailunäytökset ja muut yleisötapahtumat ovat suosittuja.


title: Helsinki-Malmin lentoasema

text: Loppuvuodesta 2015 kentän operaattoriksi Finavian tilalle tarjoutui yksityinen operaattori Aviastar. Sen liiketoimintasuunnitelman mukaan kentän olisi mahdollista tulla toimeen omillaan. Vuonna 2015 perustettu Go! Aviation ilmaisi myös halukkuutensa siirtää Helsingin toimintonsa kentälle, mutta yhtiön lentotoiminta ei koskaan päässyt alkamaan.


title: Helsinki-Malmin lentoasema

text: Finavia luopui Malmin lentoaseman ylläpidosta 31. joulukuuta 2016. Lentokenttää operoi 1. tammikuuta 2017 alkaen Malmin lentokenttäyhdistys ry vuoteen 2019 ulottuvalla vuokrasopimuksella Helsingin kaupungin kanssa. Malmin kentän ilmailuyhdistykset ja lentokerhot sekä lähes kaikki yksityiset lentokoulut ja muut ilmailualan yritykset toimivat siellä edelleen.


title: Helsinki-Malmin lentoasema

text: Vuodesta 2000 lähtien on tehty lukuisia selvityksiä Malmin lentokentän korvaavista ratkaisuista ja yleisilmailun mahdollisuuksista.


title: Helsinki-Malmin lentoasema

text: Liikenne- ja viestintäministeriö antoi kesäkuussa 2005 Ilmailulaitokselle uuden toimeksiannon selvittää päävaihtoehtoina Malmin lentoaseman toiminnan jatkamista ja/tai uuden korvaavan lentoaseman rakentamista pääkaupunkiseudulle. Helmikuussa 2008 ministeriö päätti käynnistää yleisilmailukentän sijaintivaihtoehtojen ympäristövaikutusten arvioinnin (YVA). Valmisteluvaiheessa ongelmaksi muodostui, ettei ministeriöllä eikä millään muullakaan taholla ollut siinä vaiheessa hanketta uuden lentokentän rakentamiseksi. Ministeriö teki eri osapuolille alkuvuodesta 2011 esityksen yhteistoiminnan järjestämisestä YVA:n toteuttamiseksi. Saamiensa vastausten perusteella ministeriö katsoi, ettei YVA-prosessia jatketa ilman maankäytön suunnittelusta vastaavien viranomaisten osallistumista hankkeeseen, ja sijaintikysymys piti siirtää ratkaistavaksi maakuntakaavassa.


title: Helsinki-Malmin lentoasema

text: Syyskuussa 2013 riippumaton kansalaisryhmä esitti ehdotuksensa, jossa kenttäalueen suunnittelun lähtökohtana olisi ilmailun, liiketoiminnan, harrastekäytön ja asumisen yhdistelmä.


title: Helsinki-Malmin lentoasema

text: Suomen hallitus päätyi 25. maaliskuuta 2014 kehysriihessään periaateratkaisuun vetäytyä Helsinki-Malmin lentokentältä siten, että alue olisi Helsingin kaupungin käytettävissä viimeistään 2020-luvun alussa. Helsinki osti Finavialta kentän kiinteistöt marraskuussa 2014, ja Kaupunkisuunnitteluvirasto sai syyskuussa 2015 valmiiksi luonnoksen alueen kaavarungosta. Alueelle on kaavailtu asuntoja noin 25 000 ihmiselle ja 2 000 työpaikkaa.


title: Helsinki-Malmin lentoasema

text: Oikeuskanslerille tehtiin kantelu, jonka mukaan kehysriihipäätös olisi tehty ilman asiaankuuluvia tietoja ja virheellisin perustein. Syyskuussa 2015 oikeuskansleri totesi, ettei valtion vetäytymispäätöksessä ole rikottu mitään nimenomaista lainsäädäntöä. Näin ollen valtio aikoo vetäytyä tehtyjen päätösten mukaisesti kentältä vuoden 2016 loppuun mennessä, ja tämän toteutuessa Helsinki-Malmin lentokentän maa-aluetta hallinnoi vuoden 2017 alusta lähtien yksin Helsingin kaupunki. Alueen asuinrakentamiskäyttöön mahdollistavat seutu- ja yleiskaava-asiat ovat vireillä.


title: Helsinki-Malmin lentoasema

text: Malmin lentokentän säilyttämistä ilmailukäytössä kannattaa erityisesti Malmin lentoaseman ystävät ry. Yhdistyksen tavoitteena on lentokentän toiminnan kehittäminen, edistäminen ja tukeminen. Yhdistys teetti TNS Gallupilla mielipidetutkimuksen lentokentän tulevaisuudesta elokuussa 2014. Kysyttäessä Uudellamaalla asuvilta, tulisiko Malmin lentokenttä säilyttää nykyisessä käytössään lentokenttänä vai muuttaa asuntorakentamiskäyttöön, 59 % vastaajista halusi säilyttää kentän nykyisessä käytössään. 67 % vastaajista oli tällä kannalla, mikäli asuinrakentamisen tavoitteet voitaisiin täyttää muilla tavoin. Malmin lentoaseman ystävät ry jätti lokakuussa Uudenmaan ely-keskukselle esityksen Malmin lentokentän ja sen rakennusten suojelusta rakennusperinnön suojelua koskevan lain nojalla. Sen ylläpitämässä, lentoaseman säilyttämistä puoltavassa adressissa oli syyskuussa 2015 noin 70 000 allekirjoitusta. Kentän ilmailukäytössä säilyttämisen puolesta laadittiin myös kuntalaisaloite, jonka allekirjoitti 13 197 kaupunkilaista. Kaupunginvaltuusto päätti kaupunginhallituksen esityksen mukaisesti maaliskuussa 2016, ettei aloite anna aihetta toimenpiteisiin.


title: Helsinki-Malmin lentoasema

text: Suomen lennonjohtajien yhdistys ry pitää Malmin lentokenttää olennaisena osana pääkaupunkiseudun ilmaliikenneverkostoa. Yhdistyksen mukaan suurin osa Malmilta suoritettavista koulutus- ja helikopterilennoista ei sovellu liikennelentokoneiden joukkoon Helsinki-Vantaalle. Yhdistys pitää kentän lakkauttamista ja lentokoulutuksen siirtämistä pois sen valvotusta ympäristöstä turvallisuusriskinä. Liikennelentäjäyhdistysten kattojärjestö Suomen lentäjäliitto on luonnehtinut kentän lakkautushanketta virheeksi ja katsonut sen heikentävän kasvun edellytyksiä.


title: Helsinki-Malmin lentoasema

text: Kansalaisten lakialoite "Lex Malmi" luovutettiin eduskunnalle 8. helmikuuta 2017. Aloitteessa esitetään Malmin lentoaseman säilyttämistä ilmailukäytössä lainsäädännön kautta. Aloitteen tavoitteena on Helsingin seudun ja Suomen saavutettavuuden turvaaminen lentoliikenteen kasvaessa sekä valtakunnallisesti ja kansainvälisesti tunnustetun kulttuuriperintöympäristön säilyttäminen.


title: Helsinki-Malmin lentoasema

text: Helsingin kaupunki tyhjensi kentän lentokonehallit saatuaan kiinteistöt omistukseensa. 60 lentokoneen lämmitettyä hangaaria on pidetty pääasiassa tyhjillään kun lentokoneet varastoidaan ulkosalle. Helsingin kaupunki on ohjeistanut halleja vuokraavaa Tukkutoria, että tiloja voi vuokrata ainoastaan tapahtumakäyttöön. Pelastuslaitoksen mukaan tilat eivät kuitenkaan sovellu sitä varten. Iltalehden laskelmien mukaan kaupunki on menettänyt marraskuuhun 2018 mennessä neljännesmiljoonan vuokratulot puolessatoista vuodessa.


title: Helsinki-Malmin lentoasema

text: Helsingin kaupunki ja Malmin lentokenttäyhdistys ry allekirjoittivat 21. joulukuuta 2016 vuokrasopimuksen, joka päättyy viimeistään vuoden 2019 lopussa ja jolla yhdistys saa käyttöönsä noin 39 hehtaarin alueen lentotoimintaa varten. Vuokra-alueeseen kuuluu kiitotie 18/36 ympäristöineen. Alueen vuosivuokra on 92 000 euroa ja vuokraus mahdolistaa lentotoiminnan jatkamisen Malmilla, kenttä tulee toimimaan ilmailumääräysten mukaisena AGA M1-1 lentopaikkana. Kentällä ei ole vuoden 2016 jälkeen lennonjohtopalveluja.


title: Helsinki-Malmin lentoasema

text: Museovirasto on luetteloinut Malmin lentoaseman valtakunnallisesti merkittäväksi rakennetuksi kulttuuriympäristöksi ja puoltaa lentokentän säilyttämistä. Malmin lentoaseman poikkeuksellisen hyvin säilynyt sotia edeltävän ajan ilmailumiljöö on saanut myös kansainvälistä tunnustusta: Se otettiin World Monuments Fundin julkaisemalle maailman sadan uhanalaisimman kulttuurikohteen listalle vuosina 2004 ja 2006. Malmin lentoasema kokonaisuutena kuuluu myös modernin arkkitehtuurin merkittäviä kohteita kartoittavan ja säilyttävän kansainvälisen DoCoMoMo-työryhmän Suomen kohdelistalle. Kulttuuriperintöorganisaatio Europa Nostra valitsi Malmin lentoaseman yhdeksi Euroopan seitsemästä uhanalaisimmasta kulttuuriperintökohteesta maaliskuussa 2016.


title: Helsinki-Malmin lentoasema

text: Kun Suomen päälentokenttä, eli Helsinki-Vantaa, on Suomen ainoa ns. slot-koordinoitu lentoasema, joka palvelee aikataulutonta liikennettä vain erillisestä, tunteja etukäteen tehtävästä anomuksesta,) on Malmin lentoasema puolestaan 150 kilometrin säteellä Helsingistä ainoa liikelentoja ja muuta aikataulutonta liikennettä vapaasti palveleva kansainvälinen lentokenttä.


title: Helsinki-Malmin lentoasema

text: Liikenne- ja viestintäministeriön asiantuntijatyöryhmä ei vuonna 2015 kyennyt osoittamaan korvaavaa kenttää Malmin lentokentän toiminnoille. Yksityisellä rahoituksella toimivaa kenttää ei olisi ryhmän mukaan mahdollista toteuttaa ilman julkista tukea.


title: Helsinki-Malmin lentoasema

text: Malmin lentokenttä on merkittävä alueellinen lintuparatiisi avoimuutensa ja aluetta ympäröivän turva-aidan ansiosta. Kentän niittyalue on äärimmäisen uhanalaisen heinäkurpan merkittävimpiä syyslevähdyspaikkoja Suomessa, ja siellä tavataan useita EU:n lintudirektiivin I liitteessä mainittuja lajeja, joiden suojeluun tulee kiinnittää erityistä huomiota. Riippumattomien asiantuntijoiden kesällä ja syksyllä 2015 toteuttamissa alustavissa kenttätutkimuksissa todettiin Malmin lentokenttäalueen olevan myös useiden Euroopan unionin luontodirektiivin liitteen IV(a) yksilöimien, tiukkaa suojelua edellyttävien nisäkäslajien elinympäristö ja lajirikas perhosniitty.


title: Helsinki-Malmin lentoasema

text: Kenttäalueen laitoja kiertää 5,7 kilometrin kuntorata ja ulkoilureitti. Ulkoilupolun koillisella metsäosuudella kasvaa mesimarjaa, käenkukkaa ja puna-ailakkia.


title: Helsinki-Malmin lentoasema

text: Huom. Vuodesta 2010 eteenpäin Finavia ei ole tilastoinut Helsinki-Malmin lentokentän matkustajia. Tavaraliikennettä Finavia ei ole tilastoinut Helsinki-Malmin lentokentän osalta, eikä kaupallisen lentoliikenteen erillinen tilastointi ole ollut käytäntönä.


title: Helsinki-Malmin lentoasema

text: Englantilainen muusikko Ed Sheeran konsertoi Malmin lentokentällä 24. heinäkuuta 2019 osana Divide-kiertuettaan. Konsertin kaikki 60 000 lippua myytiin loppuun 20 minuutissa.


title: Deus Ex

text: Deus Ex on Ion Stormin kehittämä sekä Eidos Interactiven ja Aspyrin vuonna 2000 julkaisema toimintaroolipeli. Pelissä on julkaisuajankohtaansa nähden poikkeuksellisen suuret mahdollisuudet valita etenemistapansa. Samat tehtävät voidaan suorittaa joko toiminnallisena ammuskeluna tai varovaisena hiiviskelynä. Pelaaja voi muun muassa päättää tappaako, tainnuttaako, hämääkö tai kiertääkö vihollisensa. Vain harvassa tehtävässä on määrätty etenemistapa ja joissain on useita ratkaisuja. Peli on julkaistu PlayStation 2:lle nimellä "Deus Ex: The Conspiracy".


title: Deus Ex

text: Pelin tapahtumat sijoittuvat vuoteen 2052, jolloin maailman tilanne on ajautunut entistä huonompaan suuntaan, ja Harmaaksi surmaksi kutsuttu virus on tarttunut moniin ihmisiin. Virukseen on jo valmistettu lääke nimeltään Ambrosia, mutta se on erittäin kallista ja vain vaikutusvaltaisilla ja rikkailla henkilöillä on mahdollisuus saada sitä. Tämän seurauksena terroristijärjestö NSF (National Secessionist Forces) on asettunut valtiovaltaa vastaan ja sen tavoitteena on lääkeannosten varastaminen ja kuljettaminen siviileille väkivaltaisin ottein. Pelin ensimmäisenä vihollisena esitetäänkin NSF, jota vastaan Yhdistyneiden kansakuntien terrorisminvastaisen yksikön UNATCO:n (The United Nations Anti-Terrorist Coalition) agentti JC Denton lähetetään.


title: Deus Ex

text: Pelissä tapahtuu kuitenkin juonenkäänne, jonka seurauksena peli keskittyy salaliittoteorioihin ja Harmaan surman parantamiseen, jossa aiemmin esitetyt käsitteet muuttavat merkitystään, ja peli saa kokonaan uuden päätavoitteen.


title: Deus Ex

text: Pelille on olemassa useampi jatko-osa, joista ensimmäinen kantaa nimeä "". Sarjan kolmas osa "" julkaistiin 26. elokuuta 2011, ja sarjan neljäs osa "" 26. elokuuta 2016. Juonellisesti "Human Revolution" sijoittuu aikaan ennen alkuperäisen "Deus Exin" tapahtumia, kun taas ensimmäisen jatko-osan "Invisible War"in tapahtumat sen jälkeiseen. Pelit muodostavat yhden yhtenäisen tarinan, vaikka niissä pelataan eri henkilöillä. Neljäs pelisarjan osa sijoittuu ajallisesti kaksi vuotta edeltäjänsä tapahtumien jälkeiseen lähitulevaisuuden cyberpunk-henkiseen Prahaan ja samalla siis aikaan ennen alkuperäisen pelin tapahtumia.


title: Metal Gear Solid

text: Metal Gear Solid (yleisesti MGS, myös jap. メタルギアソリッド) on Konamin kehittämä ja alun perin 1998 PlayStation-konsolille julkaisema "Metal Gear" -hiiviskelytoimintapelisarjan videopeli.


title: Metal Gear Solid

text: "Metal Gear Solid" saavutti heti ilmestymisensä myötä suuren suosion maailmanlaajuisesti. Peliarvostelijat kehuivat pelin hyvin laadittua pelimekaniikkaa, elokuvamaisia välianimaatioita ja monimutkaista juonta. "Metal Gear Solidia" pidetään yhtenä PlayStationin parhaista peleistä, ja se myös teki "Metal Gear" -sarjasta maailmanlaajuisesti tunnetun. Peliä on myyty maailmanlaajuisesti yli kuuden miljoonan kappaleen verran.


title: Metal Gear Solid

text: "Metal Gear Solid" oli "Metal Gear" -sarjan ensimmäinen kolmiulotteisella grafiikalla toteutettu peli, mutta graafisen ulkoasun uudistuksesta huolimatta pelimekaniikka on pysynyt samankaltaisena kuin kahdessa edellisessä pelissä, "Metal Gearissa" ja "ssa".


title: Metal Gear Solid

text: Pelaajahahmo on veteraaniagentti Solid Snake, ja pelaajan tarkoituksena on kulkea erilaisten pelialueiden läpi vihamielisten sotilaiden huomaamatta. Peli on painottunut vahvasti hiiviskelyyn ja vihollisten välttelyyn, koska pelaajahahmo ei kestä kauan suorassa taistelussa vihollisten kanssa. Mikäli Snake kuitenkin joutuu vihollisten huomaamaksi, hälytystila käynnistyy ja pelaajan on paettava sotilailta, joita lähetetään pelialueelle tappamaan hänet. Jotta hälytystila päättyisi ja Snake voisi jatkaa hiiviskelyä normaalisti, pelaajan täytyy löytää huomaamaton piilopaikka. Kun pelaaja on pysynyt piilossa tarpeeksi kauan, vihollinen alkaa etsiä Snaken piilopaikkaa. Mikäli sotilaat eivät löydä pelaajan piilopaikkaa, heidät kutsutaan pois ja hiiviskely jatkuu normaalisti. Sotilaiden ohella pelissä on myös muita esteitä, kuten ansaluukkuja, liikkentunnistimia ja valvontakameroita.


title: Metal Gear Solid

text: Pelaaja pystyy hyödyntämään Snaken kykyjä ja peliympäristön elementtejä, jotta hiiviskely helpottuisi. Pelaaja voi esimerkiksi piiloutua pahvilaatikkoon, hämätä vartijoiden koputtamalla seiniin tai ryömiä ilmastointikanavissa ja suurikokoisten esineiden alla. Pelin alussa Snakella on käytössään vain kiikarit, mutta pelin edetessä pelaaja voi löytää muita esineitä ja varusteita, kuten lämpökameran ja kaasunaamarin. Taistelutilanteita varten pelaajalla on pelin aikana kasvava asearsenaali, joka alkaa Socom-pistoolista ja FAMAS-rynnäkkökiväärista ja päättyy C-4-muoviräjähteisiin ja FIM-92 Stinger -raketinheittimeen. Pelimekaanikka tukee aseiden käyttämistä vain hälytystilanteessa ja pomotaisteluissa, koska muussa tapauksessa aseiden melu voi herättää partioivien sotilaiden huomion. Ainoa poikkeus on heikkotehoinen pistooli, johon pelaaja voi löytää äänenvaimentimen. Snake kuitenkin pystyy myös lähitaisteluun, jonka avulla hän kykenee hetkellisesti tainnuttamaan vartijoita.


title: Metal Gear Solid

text: Peliruudun yläreunassa on tutka, jossa pelaaja näkee Snaken sekä vihollisten liikkeet ja näkökentän. Hälytystilassa tutka kuitenkin sammuu ja pelaaja näkee tavallisesti tutkanäkymän sijasta laskennan, joka osoittaa hälytystilan keston. Kun hälytystila on päättynyt, tutka palaa takaisin toimintatilaan. Tutka sammuu myös tilanteissa, joissa pelaajan heittämä, elektronisten laitteiden toimintaa häiritsevä silppukranaatti räjähtää. Korkeimmilla vaikeusasteilla tutkaa ei ole pelinäytössä, jolloin pelaajan on suunnistettava ja välteltävä vartijoita omien näkö- ja kuulohavaintojensa perusteella.


title: Metal Gear Solid

text: Pelaajan varustukseen kuuluu myös radiokoodekki, jonka avulla Snake on yhteydessä tukiryhmäänsä. Pelaaja itse voi myös soittaa ryhmän jäsenille, jotka antavat hänelle tärkeitä tietoja esimerkiksi pelin juonesta, peliympäristön piirteistä tai jopa pelikontrolleista. Peli myös tallennetaan pelinsä koodekilla. Koodekin keskusteluilla on merkittävä rooli pelin juonenkuljetuksessa, samoin kuin lukuisilla pelimoottorilla tehdyillä välianimaatioilla, jotka usein edeltävät pomotaisteluita tai muita juonen kannalta tärkeitä tilanteita. Koodekki on hyödyllinen varuste myös pomotaisteluiden pelimekaniikan kannalta, koska Snaken tukiryhmän jäsenet paljastavat hänelle tietoja vastustajan mahdollisista heikkouksista, joita pelaaja voi hyödyntää vihollista vastaan.


title: Metal Gear Solid

text: Pelin päättymisen jälkeen pelaajalle myönnetään ”koodinimi” tämän pelisuorituksen perusteella. Koodinimeen vaikuttavat muiden muassa pelin läpipelaamisen nopeus ja pelaajan tappamien vartijoiden lukumäärä.


title: Metal Gear Solid

text: "Metal Gear Solidin" päähahmo on Solid Snake, legendaarinen soluttautuja. Tehtävänsä aikana Snake saa taustatukea radion avulla. Eversti Roy Campbell, Solid Snaken entinen komentoupseeri, tukee Snakea antamalla hänelle neuvoja tehtävistä ja taistelutekniikoista. Campbellin lisäksi taustajoukoissa toimivat lääkintävastaava Naomi Hunter, ase-ekspertti Nastasha Romanenko sekä Mei Ling, joka tallentaa pelaajan etenemisen.


title: Metal Gear Solid

text: Snaken päävihollinen on Liquid Snake, Foxhound-erikoisjoukon johtaja ja Solid Snaken geneettinen vastine. Foxhound-erikoisjoukkueen erikoislaatuisiin jäseniin kuuluvat lisäksi aseenkäsittelijä ja kuulustelija Revolver Ocelot, tarkka-ampuja Sniper Wolf, suurikokoinen alaskalainen inuiittišamaani Vulcan Raven, kaasunaamaria käyttävä ja psyykkisiä voimia hallitseva Psycho Mantis sekä taitava naamioituja Decoy Octopus.


title: Metal Gear Solid

text: Pelin muita hahmoja ovat Roy Campbellin veljentytär Meryl Silverburgh, Metal Gear Rexin pääkehittäjä Hal ”Otacon” Emmerich sekä arvoituksellinen kyborgininja.


title: Metal Gear Solid

text: Vuoden 2005 tammikuussa (kuusi vuotta "n" tapahtumien jälkeen) ”Uuden sukupolven erikoisjoukkojen” sotilaat ryhtyvät terroristeiksi ja ottavat Foxhound-erikoisjoukon komentaja Liquid Snaken johdolla haltuunsa Alaskan Shadow Moses -saarella sijaitsevan ydinaseiden loppusijoituslaitoksen. Samalla he saavat haltuunsa Metal Gear Rexin, kävelevän tankin, joka kykenee laukaisemaan tutkalle näkymättömiä ydinohjuksia. Terroristit myös ottavat kaksi merkittävää panttivankia, Darpa-päällikkö Donald Andersonin sekä Arms Tech -yhtiön pääjohtaja Kenneth Bakerin. Terroristit vaativat itselleen Big Bossin maallisia jäännöksiä ja miljardin Yhdysvaltain dollarin lunnaita vuorokauden sisällä. Muuten he tuhoaisivat yhden Yhdysvaltain suurkaupungeista käyttäisivät Rexin ydinohjuksilla.


title: Metal Gear Solid

text: Yhdysvaltain puolustusministerin pyynnöstä Foxhoundin entinen johtaja, eversti Roy Campbell, kutsuu eläkkeelle vetäytyneen eliittisotilas Solid Snaken takaisin palvelukseen, koska tämä on Foxhoundin historian kyvykkäin jäsen sen perustaja Big Bossin jälkeen. Snake onnistuu tunkeutumaan saarelle pienoissukellusveneellä ja selvittämään tiensä Donald Andersonin luokse maanalaiseen vankilaan. Kerrottuaan Snakelle Metal Gear Rexin laukaisemisen estämisestä Anderson kuolee kuitenkin yllättäen sydänkohtaukseen. Snake pakenee vankilasta viereisen sellin vangin avustuksella ja jatkaa etenemistään Andersonin ohjeen avulla toisen panttivangin, Kenneth Bakerin, luo. Hänen luonaan Snake kohtaa Revolver Ocelotin, joka käytti Bakeria syöttinä saadakseen Snaken paikalle. Snaken ja Ocelotin taistelun kuitenkin keskeyttää mystinen kyborgininja, joka katkaisee miekallaan Ocelotin oikean käden. Ocelot pakenee, ja ninja poistuu paikalta saatuaan jonkinlaisen kohtauksen jättäen Snaken yksin Bakerin luo. Snake saa lisätietoja Metal Gear -projektista Bakerilta, mutta Andersonin tapaan hänkin kuolee sydänkohtaukseen. Baker ehtii kuitenkin kertoa antaneensa ydinohjuksen laukaisemisen estävän avainkortin sellissä olleelle naiselle, joka paljastuu Roy Campbellin veljentyttäreksi, Meryl Silverburghiksi.


title: Metal Gear Solid

text: Snake saa otettua yhteyden Meryliin, joka kehottaa häntä etsimään Rexin pääsuunnittelija Hal Emmerichin. Matkalla hänen oletettuun olinpaikkaansa, maanalaiseen laboratorioon, Snake saa vastaansa Vulcan Ravenin ohjaaman M1 Abrams -taistelupanssarivaunun. Snake selviytyy taistelusta hengissä ja jatkaa matkaansa laboratorioon, jossa hän taistelee kyborgininjaa vastaan. Ninja paljastuu Gray Foxiksi, jonka Snake uskoi tappaneensa kuusi vuotta sitten. Ninjan poistuttua paikalta Emmerich kertoo Snakelle olleensa tietämätön Rexin ydinvarustelusta ja murtuu ymmärtäessään jatkaneensa perheensä historiaa USA:n ydinaseohjelmien kehittämisessä. Hän kehottaa Snakea jatkamaan Metal Gear Rexin maanalaiseen säilytyshalliin, jossa Snake pystyisi keskeyttämään ydinohjuksen laukaisemisen. Lopuksi hän pyytää Snakea kutsumaan häntä Otaconiksi.


title: Metal Gear Solid

text: Snake tapaa myöhemmin Merylin naisten WC:ssä, mutta Foxhoundin jäsen Psycho Mantis ottaa vallan Merylistä. Snake onnistuu voittamaan Mantisin, joka viimeisillä voimillaan kertoo Snakelle salaoven sijainnin, koska pitää Snakea kaltaisenaan. Snake ja Meryl eivät kuitenkaan ehdi jatkaa matkaansa pitkään ennen joutumistaan Sniper Wolfin yllättämiksi. Wolf haavoittaa Meryliä vakavasti. Snake joutuu pakenemaan saadakseen Heckler & Koch PSG1 -kiikarikiväärin, mutta Snaken palattua Meryl on kadonnut. Vaikka Snake voittaa Sniper Wolfin, hän ei onnistu tappamaan vastustajaansa ja terroristit vangitsevat hänetkin. Snake viedään Liquid Snaken luokse kuulusteluja varten.


title: Metal Gear Solid

text: Ollessaan terroristien vankina Liquid kertoo Solid Snakelle, että he ovat Yhdysvaltain hallituksen käynnistämässä huippusalaisessa ”Les Enfants terribles” -projektissa syntyneitä Big Bossin klooneja. Liquid kertoo vihaavansa Snakea, koska hän uskoo Snaken perineen Big Bossin geeneistä dominoivat ominaisuudet. Liquid kuvittelee saaneensa vain resessiiviset ominaisuudet, minkä takia hän haluaa osoittaa ”paremmuuteensa” tappamalla veljensä. Liquid kuitenkin jättää tämän Revolver Ocelotin kidutettavaksi, minkä jälkeen Snake viedään vankiselliin, jossa on jo mädäntynyt Donald Andersonin ruumis. Snake pakenee selliosastolta ja saapuu torniin, jossa Liquid hyökkää hänen kimppuunsa Mil Mi-24 Hind D -taisteluhelikopterilla. Snake onnistuu ampumaan helikopterin alas FIM-92 Stinger -ohjuslaukaisimella, minkä jälkeen hän joutuu toiseen kaksintaisteluun Sniper Wolfia vastaan. Taistelun päätteeksi Sniper Wolf haavoittuu vakavasti ja pyytää Snakea ampumaan hänet. Wolfiin rakastuneen Otaconin pyynnöistä huolimatta Snake toteuttaa vastustajansa toivomuksen.


title: Metal Gear Solid

text: Snake pääsee lopulta Shadow Mosesin maanalaiseen tukikohtaan, jonka kylmähuoneessa hän tapaa jälleen Vulcan Ravenin. Snake voittaa Ravenin, joka ennen kuolemaansa paljastaa, että Snaken kohtaama sydänkohtaukseen kuollut Donald Anderson oli todellisuudessa valepukuinen Foxhoundin jäsen Decoy Octopus. Snaken kidutuksen jälkeen vankisellissä ollut Darpa-päällikkö oli oikea Anderson, joka oli menehtynyt kesken Revolver Ocelotin kidutuksen. Taistelun jäljeen McDonnel Miller ottaa yhteyden Snakeen ja kertoo uskovansa, että Naomi Hunter on Foxhoundille työskentelevä vakooja, joka ennen tehtävän alkamista ruiskutti Snaken verenkiertoon keinotekoisen Foxdie-viruksen. Foxdie on ”ohjelmoitu” tappamaan vain Foxhoundin jäsenet ja Arms Techin pääjohtaja. Decoy Octopus ja Baker kuolivat viruksen aiheuttamaan sydänkohtaukseen. Eversti Campbell määrää Naomin pidätettäväksi, jolloin hän tunnustaa olevansa Gray Foxin adoptiosisar ja halunneensa kostaa Foxin kuoleman Snakelle. Kuultuaan Snaken menneisyydestä, hän ei kuitenkaan enää pystynyt tappamaan Snakea suoraan, vaan ohjelmoi viruksen uudelleen.


title: Metal Gear Solid

text: Snake saa haltuunsa Bakerin mainitseman avaimen, ja käyttää sitä Millerin neuvomana deaktivoimaan Metal Gear Rexin. Snaken yllätykseksi hän kuitenkin tulee aktivoineeksi ydinaseet. Miller paljastaa olevansa valepukuinen Liquid Snake, joka kertoo manipuloineensa tehtävän kulkua sen käynnistymisestä lähtien. Kun Liquid menee Metal Gear Rexin ohjaamoon, Snaken ainoaksi vaihtoehdoksi jää sen tuhoaminen. Otaconin ja Gray Foxin avustuksella Snake onnistuu tuhoamaan Metal Gear Rexin, mutta Fox joutuu uhraamaan henkensä. Liquid selviytyy hengissä ja haastaa Snaken nyrkkitappeluun, jonka päätteeksi Snake pudottaa Liquidin alas romuttuneen Metal Gear Rexin huipulta. Vaikka Rex on tuhottu, Campbell ottaa yhteyden Snakeen ja kertoo, että puolustusministeri Jim Houseman on erottanut hänet operaation johdosta. Houseman ottaa myös yhteyden Snakeen ja kertoo hänelle, että Yhdysvaltain presidentti on myöntänyt hänelle valtuudet tuhota Shadow Moses ydinilmaiskulla. Snake pakenee laitoksesta jeepillä, mutta Liquid jahtaa häntä toisella. Takaa-ajon päätteeksi ajoneuvot törmäävät toisiinsa, ja Liquid kuolee Foxdie-viruksen aiheuttamaan sydänkohtaukseen.


title: Metal Gear Solid

text: Pelin loppuratkaisu ratkaistaan kohtauksessa, jossa Revolver Ocelot kiduttaa Snakea. Mikäli Snake ei murru kidutuksessa, hän pakenee Shadow Mosesista Merylin kanssa. Jos Snake kuitenkin luovuttaa, Snake löytää Merylin kuolleena ja pakenee Otaconin kanssa. Virallisen version mukaan Meryl-lopetus on pelin oikea loppuratkaisu ja Otacon-lopetus pelkästään vaihtoehtoinen versio. Molemmissa loppuratkaisuissa Liquidin kuoltua eversti Campbell ottaa yhteyden Snakeen ja kertoo, että todellisuudessa puolustusministeri oli toiminut ilman presidentin myöntämiä valtuuksia, minkä takia Houseman on pidätetty ja pommikoneille on annettu määräys palata takaisin lentotukikohtaan. Snake ja hänen seuralaisensa pakenevat moottorikelkalla jäätyneen meren yli.


title: Metal Gear Solid

text: Lopputekstien jälkeen pelaaja kuulee keskustelun, jossa Revolver Ocelot keskustelee puhelimen välityksellä salaperäisen yhteistyökumppaninsa kanssa. Ocelot mainitsee, että Darpa-päällikkö tiesi hänen olleen todellisuudessa ulkopuolisen tahon värväämä vakooja Foxhoundissa ja paljastaa tappaneensa tämän kidutuksessa tahallaan. Ocelot päättää puhelun sanoihin, jotka paljastavat keskustelukumppanin olevan Yhdysvaltain presidentti. Meryl-lopussa Ocelot paljastaa myös Liquidin olleen todellisuudessa dominoiva veli, ja että olemassa on vielä kolmas klooniveljes – Solidus Snake, joka on itse presidentti.


title: Metal Gear Solid

text: Pelin tarina jatkuu pelissä .


title: Metal Gear Solid

text: "Metal Gear" -pelisarjan ohjaajan ja luojan, Hideo Kojiman tuotantoryhmä oli juuri saanut valmiiksi vain Japanissa julkaistun "Policenauts" -pelin, kun Kojima alkoi kuulla huhuja Playstationista – uudesta pelikonsolista, joka pystyisi käsittelemään suurta polygonimäärää. Kojiman ensimmäinen uusi peli-idea Playstationille oli kolmiulotteinen Metal Gear -peli. Playstation mahdollisti alustana myös useita välianimaatiokohtauksia ja massiivisen ääniraidan. Kojima haki inspiraatiota pelin useisiin kohtauksiin ja hahmoihin elokuvista: esimerkiksi Revolver Ocelotin hahmon Kojima keksi useissa spagettiwesterneissä esiintyneen Lee Van Cleefin pohjalta.


title: Metal Gear Solid

text: "Metal Gear Solidin" kehityks aloitettiin vuonna 1995 tavoitteena luoda ”paras Playstation-peli ikinä”. Kehittäjät pyrkivät tarkkuuteen ja realismiin, mutta samalla tekemään pelistä nautittavan ja jännittävän. Kehityksen varhaisessa vaiheessa SWAT-erikoisjoukko avusti kehittäjiä esittelemällä kulkuneuvoja, aseita ja räjähteitä. Kojimasta pelien tekemisessä ei ole tarkoitusta, ellei pelaajaa saada uskomaan pelimaailman olevan aito. Tämän takia peliä tehdessä kiinnitettiin huomiota pieniinkin yksityiskohtiin, kuten yksilöllisesti suunniteltuihin pöytiin.


title: Metal Gear Solid

text: Kojima loi "Metal Gear Solidin" hahmot itse, mutta konseptitaiteilija Yōji Shinkawa teki niihin muutoksia. 3D-artistit tekivät hahmojen lopulliset versiot Shinkawan piirrosten ja savimallien pohjalta.


title: Metal Gear Solid

text: Huolimatta siitä, että peli oli kolmas "Metal Gear" -sarjassa (jos epävirallista Snake’s Revengeä ei lasketa), Kojima valitsi nimen "Metal Gear Solid", eikä aikaisempiin osiin suoraan viittaavaa "Metal Gear 3":a. Pelin jatko-osatkin ovat säilyttäneet Solid-nimen.


title: Metal Gear Solid

text: Hideo Kojima halusi pelaajan sekä objektien ja ympäristön välille lopullista peliä enemmän vuorovaikutusta, kuten mahdollisuuden raahata ruumiit piiloon. Lisäksi hän halusi ”täyden orkesterin pelaajan vierelle” eli systeemin, joka tekisi muutoksia esimerkiksi soivan kappaleen tempoon sen sijaan, että taustalle vaihtuisi soimaan toinen ennalta nauhoitettu kappale. Vaikka tätä ominaisuutta ei voitu sisällyttää peliin, se löytyi myöhemmin "Metal Gear Solid 2: Sons of Libertystä".


title: Metal Gear Solid

text: Pelin musiikista vastasivat Konamin omat muusikot, mukaan lukien säveltäjä Kazuki Muraoka, joka sävelsi myös "Metal Geariin". Säveltäjä ja sanoittaja Rika Muranaka teki pelin lopputeksteihin kappaleen ”The Best is Yet to Come”, jonka esitti iiriksi Aoife Ní Fhearraigh." Pelin tunnusmusiikin on säveltänyt Tappi Iwase. Pelin musiikki on eeppistä ja syntetisaattori- ja jousipainotteista. Joissain pelin kohtauksissa kuullaan myös kuorolaulantaa. Pelin ääniraita "Metal Gear Solid Original Game Soundtrack" julkaistiin 23. syyskuuta 1998.


title: Metal Gear Solid

text: Koska Konami pyrki tekemään "Metal Gear Solidista" Playstation-konsolin ”laadukkaimman pelin”, pelitalo panosti sen ääninäyttelyyn enemmän kuin monet muut samoihin aikoihin julkaistuissa videopeleissä. Hideo Kojima uskoi, että ääninäyttelyn kuului juonen kuljetuksen ohella myös viihdyttää pelaajaa ja auttaa häntä eläytymään pelin kuvitteelliseen maailmaan. Siksi ääninäyttelijöille kirjoitettiin runsaasti juonen kannalta epäolennaista dialogia, joka paljastaa pelaajalle pelin juonen, sivuhahmojen ja tapahtumapaikkojen taustoista. Peliin on äänitetty pelaajahahmo Snaken ja hänen tukiryhmänsä välistä puhetta useiden tuntien verran, ja näistä pitkistä ja yksityiskohtaisista keskusteluista on tullut yksi "Metal Gear" -sarjan tunnuspiirteistä. "Metal Gear Solidin" puhutun dialogin määrä oli paljon suurempi kuin aikaisemmissa videopeleissä, ja peli popularisoi ääninäyttelyn videopelien juonen kuljetuksessa. Eräät länsimaiset peliarvostelijat kuitenkin kritisoivat peliä sen liian pitkistä keskusteluista, koska heidän mielestään jopa kymmenien minuuttien pituinen dialogi etäännyttää pelaajan pelin kulusta.


title: Metal Gear Solid

text: Pelin japaninkielistä versiota varten Konami palkkasi joukon Japanissa suosittujen animaatiosarjojen ääninäyttelijöinä ansioituneita henkilöitä, joista kuuluisimmat lienevät Solid ja Liquid Snaken ääninäyttelijät Akio Ōtsuka ja Banjō Ginga. Pelin englanninkielisessä versiossa pelihahmojen henkilöllisyys huomioitiin, joten esimerkiksi ukrainalaisen Natasha Romanenkon ääninäyttelijä Renee Raudman puhuu voimakkaalla slaavilaisella aksentilla ja Isossa-Britanniassa varttuneen Liquid Snaken ääninäyttelijä Cam Clarke vankalla brittiläisellä korostuksella. Myöhemmin julkaistussa remakessa, "issä", pelin puheet äänitettiin uudelleen niin, että hahmot puhuivat amerikanenglantilaisella korostuksella, mitä monet kritisoivat. Englanninkielisessä versiossa kaikki ääninäyttelijät, poikkeuksena Hayter ja Doug Stone, esiintyivät salanimillä – esimerkiksi Naomi Hunterin ääninäyttelijä Jennifer Halen salanimi on ”Carren Learning”.


title: Metal Gear Solid

text: "Metal Gear Solid" julkistettiin virallisesti E3-messuilla 1997 lyhyellä videolla. Ensimmäistä kertaa peli oli pelattavana seuraavan vuoden Tokyo Game Show’ssa, ja samana vuonna peli julkaistiin virallisesti Japanissa laajan mainoskampanjan tuella. Televisio- ja lehtimainokset, kaupoissa esitellyt näytteet ja pelin jaetut demoversiot maksoivat yhteensä 8 miljoonaa Yhdysvaltain dollaria.


title: Metal Gear Solid

text: Pelin englanninkieliseen versioon tehtiin käännöstyön aikana pieniä lisäyksiä, kuten säädettävä vaikeusaste, vaihtoehtoisia pukuja pelihahmoille ja ”demoteatteri”, jonka kautta voi katsoa kaikki pelin välianimaatiot ja radiokeskustelut. Pelin eurooppalaiseen versioon lisättiin vielä entistä vaikeampi extreme-vaikeusaste. Tapa on jäänyt myös sarjan seuraaviin osiin, jolloin peleissä on ollut mukana vaikein European extreme -vaikeustaso.


title: Metal Gear Solid

text: Japanissa 25. kesäkuuta 1999 julkaistuun "Metal Gear Solid: Integraliin" oli lisätty uusia asuja, uusi entisiä helpompi vaikeustaso ja kolme pelimuotoa, joista yksi käytti Sonyn Pocketstationia. Pelistä julkaistiin Windows-versio PC:lle Pohjois-Amerikassa ja Euroopassa loppuvuonna 2000 ilman Pocketstation-tukea. Pelissä on myös kolmas levy, jolla on 300 lyhyttä VR-harjoitustehtävää. Tehtävät testaavat pelaajan hiipimis- ja taistelutaitoja mutta sisältävät myös epätavallisempia harjoituksia, kuten murhamysteerejä. Kyborgininjakin oli pelattavissa joissakin tehtävissä. Lisälevyllä oli myös pelitrailereita sekä konseptitaidetta tulevasta "Metal Gear Solid 2: Sons of Libertystä".


title: Metal Gear Solid

text: Euroopassa ja Pohjois-Amerikassa lisätehtävälevy julkaistiin erillisenä, Amerikassa nimellä "VR Missions" (julkaisu 23. syyskuuta 1999) ja Euroopassa nimellä "Special Missions" (julkaisu 29. elokuuta 1999).


title: Metal Gear Solid

text: Vuonna 2004 Silicon Knights teki Hideo Kojiman valvonmana Metal Gear Solidista remaken, jonka nimeksi annettiin "Metal Gear Solid: The Twin Snakes". Peli julkaistiin vain Nintendo GameCubelle. "Twin Snakesin" tarina on sama kuin alkuperäisessä Metal Gear Solidissakin, mutta pelimoottori ja -mekaniikka uudistettiin "yn" pohjautuvaksi. Tämä mahdollisti muun muassa ensimmäisen persoonan kuvakulmasta ampumisen, kaiteilla roikkumisen ja monia muita liikkeitä, joihin ei alkuperäisessä pelissä pystynyt.


title: Metal Gear Solid

text:
Vuoden 2004 syyskuussa IDW Publishing alkoi julkaista "Metal Gear Solid" -sarjakuvia, jotka käsikirjoitti Kris Oprisko ja piirsi Ashley Wood. Sarjakuvan 12 osaa kattavat koko "Metal Gear Solid" -pelin tarinan. Sarjakuva jäljittelee Yōji Shinkawan karheaa tyyliä harmaalla ja rosoisella paletilla, ja taustoina toimivat luonnosmaiset piirrokset.
Vuoden 2006 julkaistiin PlayStation Portablelle digitaalinen sarjakuva "Metal Gear Solid: Digital Graphic Novel", joka perustuu Opreskon ja Woodin sarjakuviin. Mukaan on kuitenkin lisätty liikkuvaa kuvaa ja äänitehosteita. Sivuja selatessa niistä voi etsiä lisämateriaalia, jota voi vaihtaa muiden kanssa Wi-Fin kautta. Digital Graphic Novel julkaistiin Pohjois-Amerikassa, Japanissa ja Euroopassa vuoden 2006 aikana, ja IGN myönsi sille palkinnon parhaasta äänenkäytöstä PSP:llä. Digital Graphic Novelin uudelleen ääninäytelty versio lisättiin myös "" -sarjakuvan japanilaiseen DVD-julkaisuun.


title: Metal Gear Solid

text: "Metal Gear Solid" oli kaupallinen menestys, jota myytiin kuusi miljoonaa kappaletta maailmanlaajuisesti. Peli sai yleisesti hyvää palautetta medialta. Pelisivusto IGN palkitsi pelin arvosanalla 9,8/10, ja GamePro-sivusto antoi sille pisteet 5/5. IGN:n toimittajat pitivät "Metal Gear Solidia" parhaana PlayStation-pelinä koskaan ja antoivat sille lisäksi ”paras loppu”- ja ”paras vihollinen” -palkinnot. Gamespotin mukaan peli oli vallankumouksellinen, mutta lyhyt ja liian helppo. Sivusto antoi pelille arvosanan 8,5.


title: Metal Gear Solid

text: Pelin musiikkia kehuttiin taidokkaaksi ja hyvin tehdyksi. Sen sanottiin sopivan pelin uhkaavaan tunnelmaan erinomaisesti. Myös pelin ääniefektejä ja ääninäyttelyä arvostettiin.


title: Metal Gear Solid

text: "Metal Gear Solid" on esiintynyt useilla ”paras peli koskaan” -listoilla. Syyskuussa 2004 "PSM"-lehti valitsi sen parhaaksi Playstation-peliksi. Vuonna 2005 IGN sijoitti pelin 19. parhaaksi peliksi koskaan ”Top 100 Games” -listallaan, kun taas IGN:n käyttäjät äänestivät sen yhdeksännelle sijalle. Game FAQsin jäsenet äänestivät "Metal Gear Solidin" kahdeksanneksi parhaaksi peliksi ja "Famitsūn" lukijat sen sijalle 50 lehden sata parasta peliä -listauksessa.


title: Halo: Combat Evolved

text: Halo: Combat Evolved (lyhennettynä "Halo") on Bungie Studiosin kehittämä ja Microsoft Game Studiosin julkaisema ensimmäisen persoonan ammuntapeli, joka on "Halo"-pelisarjan ensimmäinen osa. Peli julkaistiin alun perin Xboxille vuonna 2001 sekä myöhemmin myös Microsoft Windowsille ja Mac OS X:lle. Peli oli ensimmäisten Xboxille julkaistujen videopelien joukossa.